ZAŠTO JE KOSOVO SRCE SRBIJE KOJE SVE SLABIJE KUCA? Otkrivamo šta smo DOBILI, a šta IZGUBILI zbog SRBOVANJA! (VIDEO) | DNEVNE\nZAŠTO JE KOSOVO SRCE SRBIJE KOJE SVE SLABIJE KUCA? Otkrivamo šta smo DOBILI, a šta IZGUBILI zbog SRBOVANJA! (VIDEO)\nFoto-montaža: Profimedia/AFP, Twitter/@FedericaMog\nProblem Albanaca i Srba sa Kosova mnogo je dubok, a Srbija je propustila mnogo bolje prilike da sačuva svoje srce u grudima, ovako ga je SRBOVANJEM dala na čuvanje drugima\nKosovski problem za Srbe traje još od ere kada su Turci pokorili Balkan i kada su Srbi u Balkanskim ratovima ponovo oslobodili te krajeve i vratili Kosovo i Metohiju Srbiji. Srbi su od tada u stalnom “sukobu” sa Albancima, pitanje je samo da li je taj rat javan ili je skriven. Mnoga rešenja su nuđena kako bi se ovaj sukob okončao, ali rešenja ni danas nema! Ipak, jedno je i više od očigledno, kako su godine prolazile Srbi su od Kosova dobijali sve manje i manje, te smo tako došli u situaciju da se radujemo i držimo slepo Briselskog sporazuma, a velike šanse su zbog “SRBOVANJA” propuštene ranije!\nIpak, nećemo ići daleko u istoriju i krenuti od samog korena problema i Kosovskog boja 1389. godine, već ćemo stvari bazirati na veoma bliskoj istoriji, tačnije od raspada Jugoslavije, da one Titove, koju smo trebali čuvati kao zenicu oka svoga, a nismo!\nPrve javne i glasne povike “Kosovo Republika” čuli smo neposredno posle Titove smrti, a Albanci su tada činili apsolutnu većinu na Kosovu i Metohiji (77.4% prema popisu iz 1981), tada je prevladalo mišljenje da se to može preduhitriti samo ako se Albancima prizna status naroda i vlastita republika koja više nikako ne bi mogla potpasti pod vlast Srbije.\nStudenti Univerziteta u Prištini su marta 1981. godine započeli mirne proteste, koji su ubrzo postali opštenarodni, zahtevajući ravnopravan položaj Albanaca sa ostalim slovenskim narodima u Jugoslaviji, koji imaju svoje republike. Beograd je tada počeo da brani “Jugoslaviju” i na albanske zahteve odgovorio je slanjem vojske na demonstrante.Zavedena je neka vrsta vojne uprave nad Kosovom. Albanci su izloženi represiji i masovnim hapšenjima. Takođe dolazi i do nasilja nad Srbima.\nNakon albanskih demonstracija, 1982. godine, kosovski Srbi (predvođeni Kostom Bulatovićem, Miroslavom Šolevićem i drugima) počinju da se bune. Istovremeno, u Srbiji započinje anti-albanska kampanja, čija je središnja tema „genocid“ nad Srbima na Kosovu, i koja iseljavanje Srba prikazuje kao plansko etničko čišćenje koje provodi pokrajinsko rukovodstvo.\nAprila 1987. godine čuli smo legendarnu izjavu Slobodana Miloševića, koja ga je ustoličila za novog cara Srbije: “Niko ne sme da vas bije”, poručio je Slobodan Milošević Srbima u Kosovu Polju osvojivši tako simpatije crkve i nacionalističkih krugova Srbije i svoju komunističku retorike zamenio nacionalnom.\n1989. godine Milošević nasilno ukida autonomiju Kosovu, a JNA (treća vojna sila u to doba) zavodi vanredno stanje u srpskoj pokrajini, a ostaće upamćeno da je u vreme glasanja o amandmanima, zgrada Skupštine Kosova je bila okružena tenkovima.\nKao odgovor na protivustavno ukidanje autonomije, Kosovski parlament je 2. jula 1990. doneo Ustavnu deklaraciju, kojom se Kosovo proglašava republikom, ravnopravnom sa ostalim jugoslovenskim republikama. Srbija na to reaguje tako što 5. jula raspušta kosovski parlament i smenjuje urednike glavnih albanskih medija na Kosovu.\nSedmog septembra poslanici raspuštene Skupštine se tajno sastaju u Kačaniku i usvajaju novi ustav Republike Kosovo. Izabrana je vlada u senci i Skupština. Septembra 1991. godine, kosovski Albanci su održali i nezvanični referendum o nezavisnosti. Na osnovu referenduma, nepriznata Republika Kosovo je proglašena nezavisnom od Jugoslavije. Tokom čitavog Miloševićevog perioda, na Kosovu su uporedo delovale institucije Republike Srbije pod nazivom „Autonomna pokrajina Kosovo i Metohija“ i institucije kosovskih Albanaca pod nazivom „Republika Kosovo“.\nSve do 1995. godine, Rugovina strategija nenasilnog otpora je imala široku podršku albanskog stanovništva. Međutim, nakon okončanja ratova u Hrvatskoj i Bosni, nenasilna strategija počinje da biva doveđena u pitanje, a među Albancima je sve veći broj onih koji zagovaraju oružani otpor. Godine 1996, do tada nepoznata Oslobodilačka vojska Kosova je započela terorističke napade na nosioce srpskih vlasti na Kosovu i njihove saradnike u albanskoj sredini. Napadi na srpsku policiju i civile su nastavljeni i naredne 1997. godine. U svojim saopštenjima, OVK je kritikovala “pasivan” pristup vođa kosovskih Albanaca, obećavajući da će se boriti do oslobođenja Kosova od srpske vladavine. Krajem 1997. godine, kosovski Albanci su oblast Drenice prozvali “oslobođenom teritorijom” zbog jakog prisustva snaga OVK-a.\nPregovori u dvorcu u Rambujeu (otpočeli su 6. februara 1999) nisu rezultirali mirnim rešenjem krize i rešavanjem budućeg statusa Kosova i Metohije.\n– U Rambujeu nam je, u jednom trenutku, taj antisrpski Zapad ponudio da potpišemo visoku autonomiju za Kosovo unutar Srbije, da zadržimo sve simbole suvereniteta, kao i 10 hiljada vojnika i dve hiljade policajaca, koji će pomoći stranim trupama da na Kosovu primene sporazum i razoružaju OVK. Taj sporazum je Srbija odbila, a onda je, po kazni, stigao lošiji predlog koji je, smatram, u nevolji takođe trebalo prihvatiti, da bi se izbeglo bombardovanje, ali je Srbija i to odbila.Ja sam 1999. godine, znajući da će me to moralno i u političkom pogledu preskupo koštati prihvatio neku vrstu ucene Slobodana Miloševića da uđem u Vladu SRJ, da bih, kako je on rekao, pomogao da se izbegne bombardovanje i da se postigne rešenje za Kosovo. Došli smo bili do dokumenta u Rambujeu i, zaista, imam veliku zaslugu da nam je on kao takav ponuđen. Tada sam napustio Pariz i došao kod Miloševića zahtevajući da javi Milanu Milutinoviću da potpiše sporazum, pa neka ga onda Albanci odbijaju. Jasno mi je rekao da mi to moramo odbiti i da će NATO bombardovanje, ako do nega dođe, biti kratko, ali će zato ono stvari u Srbiji postaviti na svoje mesto, kao i da će se tada raspaliti takav stepen proruskih osećanja u zemlji, i s druge strane antizapadnih, da će nam put ka federaciji sa Rusijom i Belorusijom biti potpuno otvoren. Čim je počelo bombardovanje, u Saveznoj Skupštini prihvaćen je predlog o konfederaciji sa Rusijom i Belorusijom. Kao da je bombardovanje prizivano i kao da je Milošević u njemu video đavolsku prednost i za sebe i za Srbiju – rekao je za Telegraf.rs lider SPO-a Vuk Drašković i preneo svoje svedočenje u pregovorima u Rambujeu.\nPo okončanju bombardovanja, Srbija gubi kontrolu nad Kosovom. Prema Rezoluciji 1244, Kosovo ostaje deo SR Jugoslavije, ali pod kontrolom Ujedinjenih Nacija, odnosno snaga KFOR-a. Srbi na Kosovu od privilegovane manjine postaju obespravljena manjina.\n2013. godine potpisan je Briselski sporazum, Srbija i zvanični Beograd se grčevito bore da se formira ZSO, kao garant opstanka Srba na Kosovu, bitka protiv priznanja tzv. Repbulike Kosovo vodi se na svim poljima. Uspela je Srbija da osujeti ulazak Kosova u Unesko, kao i da joj KFOR vrati vazdušni prostor nad Kosovom, ali odredbu iz Rezolucije 1244 o povratsku Vojske Srbije na Kosovo više niko i ne spominje.\nŠta smo dobili “Srbovanjem” kroz istoriju zaključite sami, da li je Srbija mogla pametnije i mudrije da sačuva Kosovo i da prođemo bez parola “Kosovo je srce Srbije” i “Dogodine u srpskom Prizrenu”, ostaje da se vidi. Molimo vas da vaš stav o genezi problema Srbije i Kosova nam kažete u komentarima ili ukoliko imate posebnu priču pošaljite nam na mail.\n(D. Zlojutro/ Telegraf.rs)


Fajzerova vakcina za mlađe od 5 godina stiže do kraja meseca | Luftika\nFajzerova vakcina za mlađe od pet godina mogla bi da stigne do kraja meseca. Očekuje se da će kompanije Fajzer i Bajonotek još danas podneti zahtev FDA za hitnu upotrebu vakcina i za najmlađe.\nFajzerova vakcina protiv koronavirusa za decu mlađu od pet godina mogla bi da bude dostupna do kraja ovog meseca u Sjedinjenim Američkim Državama.\nOčekuje se da će kompanije Fajzer i Bajontek danas podneti zahtev američkoj Upravi za hranu i lekove (FDA) za odobrenje ove vakcine u navedenoj starosnoj grupi, piše Washington Post.\nKompanije su u decembru 2021. objavile da dve doze pedijatrijske vakcine protiv koronavirusa nisu dale očekivane rezultate kod dece od dve, tri i četiri godine, tačnije nisu uspele da izazovu imuni odgovor uporediv sa onim koji je stvoren kod tinejdžera i starijih odraslih koji su primili tri doze.\nS druge strane, vakcina je izazvala adekvatan imuni odgovor kod dece uzrasta od šest meseci do dve godine.\nZapočeto je i ispitivanje imunološkog odgovora posle treće doze, a ovi podaci bi mogli da budu objavljeni krajem marta.\nU ispitivanju, deca između šest meseci i pet godina starosti primala su dve doze vakcine od tri mikrograma, desetinu doze date odraslima, u razmaku od tri nedelje.\nCilj ispitivanja bio je da izmeri imune odgovore kod mlađe dece posle imunizacije, kako bi se videlo da li su njihovi imunološki odgovori uporedivi sa onim što je prijavljeno kod tinejdžera i mladih odraslih. Ovaj pristup se naziva „imunim mostovima“.\nIako je za sada jasno da dve doze nisu dovoljne, postoji inicijativa da se započne sa vakcinacijom dece kako bi i ona bila zaštićena od potencijalno teških formi kovida-19 pre nego što budu dostupni podaci o imunološkom odgovoru na treću dozu.\noznakefajzer korona virus koronavirus vakcinacija dece vakcine


Toronto slavio u Koloradu, Ajlandersi vladaju Njujorkom (VIDEO) - Ostali sportovi, Top News, Zimski sportovi\nToronto slavio u Koloradu, Ajlandersi vladaju Njujorkom (VIDEO)\nAleksandar Milosavljević 22.01.2014., 09:28\nDevet utakmica NHL šampionata odigrano je u noći između utorka i srede, a zanimljivo je da su sve završene nakon 60 minuta igre odnosno da ni u jednoj nije bilo ni produžetaka, o penalima da ne pričamo.\nNajubedljiviju pobedu ostvario je Nju Džersi koji je do vrha napunio mrežu Sent Luisa, a tek nešto bolje prošla je Minesota na gostovanju u Dalasu.\nU njujorškom derbiju Rendžersi nisu uspeli da iskoriste prednost domaćeg terena pošto su Ajlandersi odigrali bolje u poslednjoj deonici koju su dobili sa 2:0, a Kolumbus je pobedom nad Los Anđeles Kingsima došao do sedmog uzastopnog trijumfa.\nU derbiju večeri Toronto Mejpl Lifsi su ubedljivo trijumfovali protiv Kolorado Avelanša na gostujućem ledu nastavivši tako svoj niz uspešnih rezultata, a prekinuvši seriju pobeda Kolorada. Vankuver je u kanadskom derbiju trijumfovao u Edmontonu koji je tako vezao peti meč bez osvojenih bodova.\nBafalo – Florida 3:4\nNju Džersi – Sent Luis 7:1\nNjujork Rendžers – Njujork Ajlanders 3:5\nVašington – Otava 0:2\nKolumbus – Los Anđeles 5:3\nDalas – Minesota 4:0\nKolorado – Toronto 2:5\nEdmonton – Vankuver 1:2\nAnahajm – Vinipeg 2:3\nPrethodna vest Srpske juniorke blistaju u Melburnu\nSledeća vest Mihajlović: Nije korektno da sada pričam o povratku\nMihajlović: Nije korektno da sada pričam o povratku


SAD žele nuklearne projektile u Aziji\n„Želeo bih da to učinimo što pre”, rekao je novi šef Pentagona Mark Esper novinarama kada su ga pitali da li će SAD iskoristiti rušenje sporazuma o ograničenju nuklearnih projektila kratkog i srednjeg dometa (INF) da bi takve rakete rasporedile u Aziji. Esper je to opisao kao uspostavljanje kontrateže Rusiji, ali je napomenuo da takvim potezom Amerike ne bi trebalo da bude iznenađena ni Kina jer ona takođe ima rakete tog dometa, u čemu SAD žele da im pariraju.\n24.07.2019 u 15:00\nStrah saveznika SAD od kineske baze u Kambodži\nNakon one u Džibutiju, iz koje nadzire ulaz u Crveno more, pa time i prolaz ka Sueckom kanalu, Kina planira da izgradi i drugu vojnu bazu u inostranstvu, i to u Kambodži, odakle može da pojača kontrolu nad delom Južnog kineskog mora, takođe globalno važnog trgovinskog koridora, oko čijih se delova spori sa svojim susedima i SAD. Ta saznanja „Volstrit džornala” nisu zvanično potvrđena, kambodžanska vlada ih je, štaviše, i demantovala. Ali, blisko je pameti da bi se ti navodi na kraju mogli pokazati istinitima. Kambodža je saveznik Kine, za nju vezana ogromnim kreditima, investicijama i novčanom pomoći, koji se mere milijardama dolara. Sličan model – uvlačenje u svoju orbitu novcem, zatim i podizanje vojne baze – Kina je primenila i u Džibutiju. O predusretljivosti kambodžanskih\n13.07.2019 u 18:00\nTrščani temelji Fort Noksa\nS njemu svojstvenim smislom za humor, ne bi bilo iznenađenje da je još aktuelni predsednik Evropske komisije Žan-Klod Junker bio taj koji je, umesto što je nešto slično učinio dalaj lama kad su ga pitali šta misli o ideji da ga jednom nasledi neka žena, rekao da je u redu to što će ga zameniti Ursula fon der Lajen jer, kad je već žensko, ipak je zgodnija od njega. Junkera je od još jedne neukusne šale valjda sprečio samo evropski standard političke korektnosti, za koji se cinično pretpostavilo da je dovoljan da spere i sve muljanje u nominovanju Fon der Lajenove i ostalih kandidata za najviše funkcije u Evropskoj uniji, pa je ishod te zakulisne trgovine, koji je slučajno pao na imena dve žene i dva muškarca, predstavljen kao pobeda za rodnu ravnopravnost. Da je tako bilo planirano od\nImaš državu, vrati stan\nKad ste već gospodari Evrope, kao što za Nemce važi da jesu, staro je pravilo da ne možete biti kralj i u sopstvenoj kući. Nekada su vispreni majordomi bili ti koji su držali ključeve dvorca, u jednom čuvenom slučaju preuzimajući ga potpuno i zasnivajući dinastiju u kojoj su ponikli Karlo Veliki, Sveto Rimsko Carstvo, čiju su srž činile današnje nemačke teritorije, i prvi srednjovekovni obrisi ujedinjene Evrope. Sadašnjica je takva da su, rekao bi neki desničar, žene i deca ta „posluga” koja je sebi uzela previše slobode, pa „pošteni Nemac” u ovom zasad još liberalnom dobu na Zapadu, koje vlada u Berlinu manje-više pokušava da održi, ne sme gospodariti unutar sopstvena četiri zida. Ali, nije to razlog iz kojeg prosečan Nemac nije gazda u svom domu nego to što, umesto doma, ima samo gazdu,


Na Beogradskom džez festivalu - 22 sastava\nM. K.\t 24. avgusta 2016. 18:21\nNa Beogradskom džez festivalu, koji će pod sloganom “Planeta džez” biti održan od 26. do 30. oktobra nastupiće 22 sastava sa svih meridijana, od Brazila do Izraela.\nProgramski menadžer festivala Dragan Ambrozić kaže da Beogradski džez festival okuplja najbolje iz savremenog džeza i predstavlja presek onoga što je najkvalitetnije u džezu. Najveći broj muzičara nastupiće tradicionalno u Domu omladine, a 27. oktobra ljubitelji džeza u Sava centru moći će da slušaju izraelski Avišai Koen trio, planetarne džez zvezde, jedno od najvećih imena na beogradskog festivala.\nSa njim će iste večeri nastupiti jedno od najvećih imena flamenko džeza iz Španije, “Antonio Serano kvintet”, koji je našoj publici poznat po muzici za nekoliko Almodovarovih filmova, a koji je, kako ističe Ambrozić, virtuoz na usnoj harmonici, što je vrlo neobično.\nPrema rečima Ambrozića, ove godine je jedna od podtema latino muzika, koju će dočarati izvođači iz Brazila, sa Kube, iz Portugalije, Španije, ali i Italije i Francuske.\nZa to je, kaže, rezervisan termin od 19.30 sati, dok će od 20 sati nastupiti mužičatri iz Norveške, Švedske, Danske i po prvi put sa Islanda, koji će predstaviti skandinavski džez.\n– Od 15. septembra ćemo objaviti ceo program, a za jednu kartu moći ćete da slušate dva koncerta, u 19.30 i u 20 sati – rekao je Ambrozić.\n– U Evropi je prepoznat kvalitet našeg rada. Mi se trudimo da sa ovim budžetom dovedemo vrhunski kvalitet, jedan smo od tri – četiri velika međunarodna muzička događaja u Beogradu i to je naša odgovornost – zaključio je Ambrozić.\nGradski menadžer Goran Vesić precizirao je da je budžet festivala ove godine oko 200.000 evra. Kompleti ulaznica su već prodati, sada se prodaju samo pojedinačne karte. Prošle godine više od 10.000 ljudi slušalo je džez na festivalu.


ČOVEK KOME JE DOMOVINA BILA PRAVA MUZA I INSPIRACIJA: Brnabić u Mostaru otvorila 102. Šantićeve večeri poezije | Najnovije vesti - Srbija danas\n04.10.2021. • 23:07 Tanjug\nŠantićeve pesme izgledaju tužno, u njima je, ističe, utkana poruka o svetloj budućnosti\nŠantićeve večeri poezije, 102. po redu, večeras je u Mostaru otvorila premijerka Srbije Ana Brnabić porukom koju je i pesnik Aleksa Šantić ostavio u svojoj poeziji, a to je da veruje u svetlu budućnost ovog regiona.\nIako, kako kaže Brnabić, Šantićeve pesme izgledaju tužno, u njima je, ističe, utkana poruka o svetloj budućnosti.\nPoručila je da bi svi u regionu trebalo da rade na pomirenju i povezivanju, dodajući da nam je potrebno više ljudi kao Šantić koji nije voleo samo srpski narod, već narode, naročito one sa kojima je živeo.\nUpravo je, ističe, njih opisao i oživeo u svojim pesmama i prikazao najveći potencijal Mostara i našeg regiona - različitost.\nBrnabić je rekla da je u Mostru prvi put i da se tek danas uverila da je lepši nego što je slušala i čitala o njemu.\n- Mostar jeste poseban grad u svakom smislu, grad kompleksne prošlosti, istorije, i takođe emotivnog naboja, grad koji je u pravom smislu te reči evropsko raskršće kultura, različitih uticaja, vera i svega onoga što može da se nađe na evropskom kontinentu - rekla je Brnabić.\nKoliko god je, kako kaže, ta različitost problema mogla da stvori, kao što smo, podseća, imali prilike da vidimo u bliskoj i daljoj prošlosti, to je, ističe, i ogroman potencijal.\n- Taj potencijal video je i Šantić i to je upravo ono što je njega najviše inspirisalo. Kada govorimo o njegovoj poeziji, govorimo o čoveku kome je domovina bila prava muza i inspiracija, ljubav prema otadžbini, ne samo prema svom narodu, već prema narodu i narodima sa kojima je živeo u ovom prelepom gradu - navela je Brnabić.\nMinistarka kulture i obrazovanja Republike Srpske Natalija Trivić istakla je da je Aleksa Šantić bio jedan od najznačajnijih stvaralaca naše književnosti.\nIstakla je da je upravo on kroz svoje pesme vinuo Mostar u nebesa, utkao lepotu Neretve u svoje stihove i ljudske sudbine, dodajući da su Šantićev lik i njegova dela simboli ovog grada.\nZahvalila je organizatorima na održavanju ove manifestacije i samim tim na promociji vrednosti srpskog naroda.\nGradonačelnik Mostara Mario Kordić istakao je da su poruke koje je Šantić slao aktuelne i danas, dodajći da su njegove poruke životne, ljudske, ohrabrujuće.\nKordić je kazao da će on kao gradonačelnik uvek biti partner te značajne manifestacije, koja čuva sećanje na jednog važnog Mostarca - Aleksu Šantića.\nPredsednica Srpskog prosvjetnog i kulturnog društva "Prosvjeta" Sanja Bjelica Šagovnović istakla je da je manifestacija Šantićeve večeri poezije sećanje na našeg pesnika koji je postavio temelje našeg društva.\nIstakla je da manifestacija neguje srpsku kulturu u Mostaru, ali i podseća na važne Šantićeve poruke kao što su ljubav, tolerancija, patriotizam.\nManifestaciju Šantićeve večeri poezije u Mostaru organizuje Srpsko prosvjetno i kulturno društvo "Prosvjeta".\nNa otvaranju Šantićevih večeri poeziju je recitovao pesnik Pero Zubac.\nAna Brnabić Aleksa Šantić Mostar


Ministar spoljnih poslova Srbije Ivica Dačić izjavio je na sednici Saveta bezbednosti UN u Njujorku da je Srbija spremna da već sutra nastavi dijalog o svim temama s Prištinom, "ako se za to steknu uslovi". Na sednici o novom, četvoromesečnom izveštaju generalnog sekretara UN Antonija Gutereša o radu Misije UN na Kosovu (Unmik), Dačić je rekao da na Kosovu nije učinjeno ništa da se Srbima i drugim manjinskim zajednicima omogući život dostojan čoveka.\nIvica Dačić (Foto: BETAPHOTO/SC Chamber/UN Photo/Loey Felipe/)\nIako se godinama govorilo "standardi pre statusa", danas niko ne govori o standardima, fokus je na postizanju trajnog rešenja, ali ljudi na Kosovu ne treba da bude taoci postizanja rešenja, rekao je Dačić.\n"Obični gradjani Goraždevca, Kline, Zvečana nemaju vremena da čekaju da mi postignemo dogovor, oni moraju da žive", ukazao je on.\nDačić je izrazio spremnost Srbije na kompromis jer, kako je rekao, ljudi na Kosovu ne smeju da budu taoci jednostranih poteza Prištine, i naglasio da je "Srbija spremna da već sutra nastavi dijalog ako se za to steknu uslovi".\nDačić je podsetio da je Srbija od početka briselskog dijaloga inistirala da sve teme treba da budu predmet razgovora.\nDačić je naglasio da su "iracionalni i neprihvatljivi pokušaji uspostavljanja veštačke ravnoteže odgovornosti Beograda i Prištine" i rekao da "ako pozivate Srbiju da obustavi kampanju, onda očekujemo da pozovete i Prištinu da prestane s lobiranjem za priznanje nezavisnosti Kosova, ali i da sami prekinete to da radite", rekao je ministar i nastavio: "Dok tražite od Srbije da prestane s aktivnostima na povlačenju priznanja Kosova, predstavnici Kosova s diplomatijom Albanije rade širom sveta na dobijanju priznanja".\n"Mi jesmo mali, ali svakako nismo glupi. One koji nas optužuju da naše aktivnosti na povlačenju priznanja Kosova od 15 država podrivaju dijalog, podsetiću da je od početka pregovora 2012. godine Kosovo priznalo 25 država pa je Srbija nastavila s učešćem u dijalogu. Nismo govorili da to podriva dijalog. Kako sada povlačenja priznanja podrivaju dijalog?", zapitao je Dačić.\nOn je konstatovao da, uprkos pozivima medjunarodne zajednice, kosovske takse na uvoz robe iz Srbije i BIH nisu ukinute, a šteta od taksi uvedenih posle "neuspešnog pokušaja ostvarivanja članstva tzv. Кosova u Interpolu" je u stotinama miliona dolara.\nTrgovinska blokada je nečuvena mera u današnjem svetu, doneta je jednostrano u Prištini i na njoj je isključiva odgovornost što je dijalog prekinut, ponovio je Dačić.\n"Sada nam samo ostaje da se nadamo da će Priština uvideti da bez dogovora sa Srbijom ne mogu ništa da postignu, da jednostrani potezi umanjuju šanse za nalaženje rešenja, i da dijalog nema alternativu", rekao je on.\nGovoreći o oktobarskim izborima na Kosovu, Dačić je rekao da je Srbija upozoravala da će predizborna kampanja biti zloupotrebljena za napade na Srbe i to se obistinilo "na brutalan način, napadima na Srbe i njihove svetinje, provokacijama i nizom incidenata".\n"Srpski narod je izašao u ogromnom broju na izbore i time pokazao jedinstvo i odlučnost da ostane na prostoru Kosova", naveo je Dačić.\nAli, nastavio je on, Priština nije zadovoljna rezultatima, "pa pribegava iskonstruisanim incidentima, kao što je navodno trovanje članova CIK kada su došli u kontakt s izbornim materijalom iz centralne Srbije".\n"Analize u Prištini su pokazale da nije bilo reči ni o kakvom trovanju, ot je bila samo epidemija laži.., ovakve manipulacije su možda mogle da prodju u prošlosti, ali sada očekujemo da medjunarodna zajednica to osudi", podvukao je Dačić.\n"Lekari su utvrdili da nije bilo trovanja, čemu onda služe zaštitna odela, skafanderi svemirskog tipa, prilikom prebrojavanja srpskih glasova. Da li je to odraz rasizma prema srpskim glasovima? Da li u Srbiji kada neki Albanac glasa, je l’ mi treba da brojimo te glasove kao što oni broje srpske glasove?" pitao je Dačić.\nRekao je da kandidat za premijera Kosova, Aljbin Kurti, "neskriveno zastupa ideju Velike Albanije i pokazuje da nema nameru da odustane od toga, ističe na sastancima s vama (stranim zvaničnicima) albansku zastavu, bez kosovske", konstatovao je Dačić.\n"Da li činejnica da su se pojedini diplomatski predstavnici vaših zemalja fotografisali u ovakvom dekoru, govori da neki članovi medjunarodne zajednice daju legitimitet ovim opasnim i destabilizujućiom namerama?" pitao je Dačić.\n"Silno vreme ste potrošili optužujući Srbiju da podriva teritorijalni integritet takozvanog Kosova, a sada vaši predstavnici sede ispred zastave Albanije usred Prištine, i to u kancelariji budućeg premijera takozvanog Kosova koji negira integritet takozvanog Kosova", rekao je Dačić.\nNaveo je da "kada vaši ambasadori dodju kod mene, zamislite da ih ja primim sa zastavom Republike Srpske, da li biste isto tako mirno reagovali?".\nAljbin Кurti, "pretendent na funkciju premijera tzv. Кosova", rekao je Dačić, govori da ne želi da razgovara sa Srpskom listom, koja je pobedila na izborima i koja je legitimni predstavnik Srba, ali, pitao je on, "kakva je to demokratija u kojoj potencijalni premijer ne prihvata izborne rezultate jer mu nisu po volji?".\nDačić je pitao i "kakva je to tzv. pravna država u kojoj potencijalni premijer najavljuje da će tražiti da se svi do sada postignuti sporazumi preispitaju kad dođe na vlast i tvrdi da je najvažniji deo Briselskog sporazuma – onaj o uspostavljanju Zajednice srpskih opština ’mrtvo slovo na papiru’?" i uz to ke "zaoštrio svoje izjave i govorio o tome kako će od Srbije zahtevati ratnu odštetu i isplatu navodnih dugovanja prema tzv. Кosovu".\n"Iskreno se nadam da će Priština posle formiranja vlade ukinuti takse i time stvoriti uslove za dijalog i traženje mirnog i kompromisnog rešenja za sva otvorena pitanja. Nadamo se takodje da će odustati od politike mržnje, netolerancije, diskriminacije", jer "svako ko odbija dijalog ne radi za dobrobit ni srpskog ni albanskog naroda", rekao je Dačić.\nGovorio je i o pojedinim istorijskim problemima, kao i o napadima kosovskih snaga na Srbe, i o napadu na UNMIK.\nGovoreći o povratku na Kosovo boraca "Islamske države" iz Sirije, Dačić je podsetio da se u izveštaju generalnog sekretara UN pominje hapšenja osoba koje su "pokušale da formiraju terorističke grupe na КiM, Severnoj Makedoniji i Albaniji i planirale napade na Srbe na КiM i КFOR, što samo potvrđuje naša upozorenja da postoji realna opasnost od terorizma ne samo za stanovništvo na КiM i Balkanu, nego i za celu Evropu".\nPredstavljanje izveštaja o radu Unmika i stanju na Kosovu je bilo poslednje ove godine, a i poslednje tromesečno jer će se ti izveštaji od iduće godine podnositi na pola godine.


NEJEDNAKOST U SEKSUALNIM ODNOSIMA: Stvari o kojima moramo da pričamo više | Happy BSC portal\nNEJEDNAKOST U SEKSUALNIM ODNOSIMA: Stvari o kojima moramo da pričamo više\nNova studija o seksualnim odnosima ističe da je problem rodne nejednakosti u tim odnosima sve izraženiji.\nNaime, istraživanja pokazuju da mlade devojke uglavnom pristaju na oralni seks češće nego muškarci, čak iako to ne žele da rade.\nIstraživači su želeli da ispitaju odnos mladih osoba prema oralnom seksu pa su intervjuisali 71 osobu u dobi između 16 i 18 godina. Istraživanje je obuhvatilo momke i devojke heteroseksulane orijentacije.\nIako su tinejdžeri na početku razgovora ocenili da postoji jednakost u pružanju i primanju oralnog seksa, dalje ispitivanje je ipak pokazalo da muškarci ređe to zadovoljstvo pružaju svojim devojkama. Istraživanje je otkrilo i da muškarci koriste veoma negativan jezik za opisivanje ženskih genitalija.I muškarci i žene su se složili da je neukusnije i da je 'veći posao' za muškarca da pruži devojci oralni seks.\nStudija je, takođe , otkrila i da će muškarci češće reći da nisu za oralni seks ako to ne žele da rade. Nasuprot tome, mlade žene neće reći ,,ne'' partnerima u tim slučajevima i čak će se pretvarati da vole i uživaju da oralno zadovoljavaju svoje partnere pa čak i kada to nije slučaj.\nOva studija je sprovedena od strane timova na Univerzitetu Pacifik i Londonske škole za higijenu i tropsku medicinu a objavljena je u ,,Časopisu za seksualna istaživanja''.\nRut Levis, sociolog i jedan od vođa ovog projekta, izjavila je da je bilo dosta istraživanja na ovu temu ali da su manje poznati stavovi mladih ljudi o oralnom seksu.\n- Budući da su ovim istraživanjem uočene mnoge predrasude i nejednakosti koje mladi imaju i koje mogu da razviju zabrinjavajuće posledice u daljim odnosima među muškarcima i ženama, smatramo da je neophodno da seksualno obrazovanje u školama pokriva i navedene teme a ne samo da se priča o trudnoći i seksualno prenosivim bolestima - smatra Levisova. I dodaje:\n- Jasno je da moramo podsticati kritičko razmišljanje kod mladih ljudi o tome kako se društvo odosi prema muškim i ženskim telima, koje su to nijanse između pristanka i prinude i kako da se rodna jednakost postigne u praksi -


Home / Lokalna samouprava / Pirot dobija i automatsku stanicu za merenje kvaliteta vazduha?\nPirot dobija i automatsku stanicu za merenje kvaliteta vazduha?\nAmbasador Češke posetio je i Regionalnu deponiju Pirot gde je razgovarao sa direktorom Nebojšom Ivanovim. Direktor Ivanov kazao je da je bilo reči i o mogućnosti da Pirot dobije automatsku stanicu za merenje kvaliteta vazduha koja bi mnogo značila našem gradu i svim građanima, ali i o brojnim drugim projektima i mogućnostima za saradnju.\n-Ja se radujem što smo danas imali mogućnost da ambasadora Republike Češke upoznamo sa onim što radimo, sa konktretnim projektima koje smo realizovali ili planiramo da realizujemo u narednom periodu. Kao i prošle nedelje kada nas je posetila ambasadorka Slovačke, i sada smo razgovarali o saradnji i konkretnim projektima, tačnije, pokušavamo da nađemo mogućnost da nakon automatske meteorološke stanice koja je instalirana ovde na Regionalnoj deponiji a donacija je Republike Slovačke, kroz saradnju sa Republikom Češkom uspemo da obezbedimo našem gradu i jednu automatsku stanicu za merenje kvaliteta vazduha, a posebno sa mogućnošću merenja PM čestica. To bi bilo vrlo značajno za naš grad, za sve građane-kazao je direktor Ivanov i dodao da je puno reči bilo i o razmeni znanja, odnosno mogućnosti da se iskustva Češke u raznim oblastima primene i ovde.\nAmbasador Kuhta kazao je da Češka ima sveža iskustva kada je reč o procesu ulaska u EU i da će sva dragocena iskustva rado preneti Srbiji.\n-Ovde u Pirotu je jedan dobar primer, grad vode ljudi koji su veliki entuzijasti, gradonačelnik je napravio dobre uslove za strane ulagače, napravio je Slobodnu zonu, ali da takođe želi da ima ne samo radna mesta već i dobre uslove za život, za decu, za porodice, da deponija ne pravi štetu na okolinu, već suprotno. Vrlo sretan sam da sam mogao lično posetiti i videti i sigurno ovo nije zadnji put da sam u Pirotu-poručio je ambasador Kuhta.\nPovezanoistaknutonebojša ivanovregionalna deponija pirot\n← Previous Story Vlada Češke preko donacije vredne 400.000 evra značajno poboljšala uslove u Opštoj bolnici Pirot\nNext Story → Ambasador Češke: Pirot je grad velike perspektive koji je mnogo napredovao poslednjih godina


Milomir Stakić - Wikipedia\nMilomir Stakić (19. januar 1962. Marićka, općina Prijedor) je ratni zločinac porijeklom iz Prijedora. 31. jula 2003. godine je osuđen od strane Međunarodnog suda u Haagu na doživotnu kaznu zatvora za ubistva, istrebljenje i progon nesrpskog stanovništva u Prijedoru. Stakićeva krivica je potvrđena 22. marta 2006. godine i kazna je preinačena na 40 godina zatvora.\nOptužnica (IT-97-24-I) protiv Stakića je podignuta u 13. marta 1997. Optužnica je držana pod velom tajnosti do Stakićevog hapšenja 23. marta 2001. godine na teritoriji Srbije i Crne Gore.\nPreuzeto iz "https://bs.wikipedia.org/w/index.php?title=Milomir_Stakić&oldid=2907479"\nPosljednja izmjena dana 8 februar 2018 u 19:20


Već je ranije najavljeno da se Preventov projekat za tretman otpadnih voda sastoji iz dvije faze. Prva faza je faza unapređenja kvaliteta zraka, dok je druga faza unapređenje kvaliteta vode.\nUnapređenje kvaliteta zraka se ogleda kroz aktivnosti izgradnje krovne konstrukcije, postavljanja biofiltera i izgradnje sistema cjevovoda. Ugradnja pomenute opreme je zavšena i u toku je testna faza u kojoj se vrši podešavanje biofiltera. Tokom ovog procesa građani Visokog i okoline bi mogli osjetiti povremene intervale neugodnih mirisa.\nMeđutim, Prevent aktivno radi na izvršavanju postavljenih ciljeva i aktivnosti koje će umanjiti emisije neugodnih mirisa.\nDruga faza projekta počinje nakon što se završi testiranje biokolona.\nPrevent je pokrenuo aktivnosti redovnog izvještavanja koje uključuje postavku LCD displeja i web stranice na kojima se očitavaju vrijednosti H2S u realnom vremenu. Građani Visokog u svakom trenutku mogu provjeriti koncentraciju H2S-a u zraku.


STIŽE SNEG U BEOGRAD - Beograduživo.rs\nTrenutno ste naHome » STIŽE SNEG U BEOGRAD\nSTIŽE SNEG U BEOGRAD\nBy SS InTeam on\t 1. децембра 2017. Vremenska prognoza\nDragi sugrađani, neke od vas će sigurno obradovati vest da sneg stiže i u naš Beograd. Počeo je decembar i sada je već vreme da počnemo sa uživanjem u zimskim čarolijama, poput sankanja sa najmlađim sugrađanima. Već tokom sledećeg vikenda, preciznije u nedelju mogli bismo da se probudimo u zavejanoj prestonici.\nU saopštenju Republičkog hidrometeorološkog zavoda stoji da će 3. decembra pasti prvi sneg koji će se zadržati. Na području Beograda očekuje se stvaranje pokrivača do pet centimetara u nižim i do deset centimetara u višim delovima grada.\nU nedelju se očekuje temperatura od -1 do 1 tokom prepodnevnih časova, a popodne će temperature biti oko 0.\nPRETHODNA VESTPIJAN SE ISEKAO I SEO NA PRUGU U KRNJAČI\nSledeća vest PALO JE DRVO U BLIZINI ŠKOLE NA VRAČARU (VIDEO)


Zvezda: Javnost ne zna zbog čega Mažić ne sudi večiti derbi – NOVINE\nZvezda: Javnost ne zna zbog čega Mažić ne sudi večiti derbi\nJavnost posebno sportska, ostala uskraćena za odgovor zbog čega je najbolji srpski sudija Milorad Mažić „sklonjen“ za „večiti“ derbi – saopštava Fudbalski klub Crvena zvezda\nSportska javnost je ostala uskraćena za odgovor na pitanje zbog čega je naš najbolji sudija delegiran da sudi subotnji derbi pa zatim sklonjen posle samo par sati? Šta se krije iza svega? Kako takve odluke mogu da spreče razne sumnje i doprinesu da derbi bude istinska svetkovina srpskog fudbala? Odgovora nema, kao što ga nije bilo u onih šest godina koje su ostale za nama, navodi se u saopštenju Zvezde.\nMažić je trebalo da sudi „večiti“ derbi između Zvezde i Partizana u subotu, u 24. kolu Super lige Srbije. Ipak, umesto njega delegiran je Majo Vujović.\nPosle takve odluke se oglasio generalni direktor Zvezde Zvezdan Terzić, nakon čega su mu saopštenjima odgovorili predstavnici Sudijske komisije Fudbalskog saveza Srbije, ali i Partizana.\nZvezda je ta saopštenja ocenila „nekorektnim“ i navela da je Terzić „reagovao spontano i sportski“ i postavio pitanja koja zanimaju „čitavu fudbalsku Srbiju“.\n„Umesto odgovora, stigli su koordinirani napadi, kako od rivala, tako i od onih koji sudije delegiraju. I to vrlo sličnog sadržaja, kao da ih je pisao isti autor. Reč je o očigledno nasleđenoj aroganciji iz vremena kada su sudijska komisija i naši rivali radili šta su hteli i kako su hteli. Praksa sprovođena šest godina preti da i sada uzme maha“, navodi se u saopštenju crveno-belih.\nNavodi se da Sudijska komisija i Partizan „pričaju o vremenu kada se sve radilo po direktivi“, ali da su „promašili suštinu“.\nTakođe u saopštenju piše da su „ljudi koji se pozivaju na integritet“ tada bili članovi sudijske komisije i „ćutke primali i sprovodili direktive punih šest godina na štetu Zvezde“, a da sada brane integritet jer ih neko pita zašto postavljaju pa menjaju sudije u samo nekoliko sati.\n„Naravno, znamo da osobe koje integritet nisu imale ni tada, ne mogu ga imati ni sada i da odluka nije njihova. Da postoje nalogodavci i ovog postupka i oba ova saopštenja. Između ostalog, molimo i njih i njihove nalogodavce da ako mi već ne pitamo za njihov nivo obrazovanja, ne treba da brinu ni oni za naš. Ne treba nalogodavci da čačkaju tamo gde su najtanji“, piše u saopštenju.\nZvezda je „pored svega navedenog“ pozvala sve navijače da sportskim ponašanjem doprinesu da „večiti“ derbi bude događaj „za ponos Srbije“.\nUtakmica će se igrati u subotu od 18.00 na stadionu „Rajko Mitić“.\nSportski TV program danas – petak, 03. mart 2017.


RTCG - Radio Televizija Crne Gore - Nacionalni javni servis :: Društvo :: Brojne ponude za poslodavce\nAKTIVNOSTI ZZZCG U 2019. 09. 02. 2019. 13:35 >> 13:05 0\nAKTIVNOSTI ZZZCG U 2019.\nZavod za zapošljavanje (ZZZ) u ovoj godini će obilaziti poslodavce kako bi identifikovali njihove kadrovske potrebe, ponudili im usluge posredovanja, ali i predstavili programe koje realizuje i aktuelne subvencije.\nProgramom rada Zavoda za ovu godinu predviđeno je da u fokusu budu mala i srednja preduzeća, koja najčešće nemaju službe za ljudske resurse, a djeluju na prostoru cijele države.\n"Zavod će u ovoj godini prioritet dati poslodavcima koji su posljednjih godina zapošljavali najviše stranaca, s obzirom na to da se najviše zapošljavanja obavlja u jeku ljetnje turističke sezone", navodi se u dokumentu objavljenom na sajtu ZZZ.\nTo je, kako su objasnili, ciljna grupa prema kojoj će Zavod imati konkretne aktivnosti - obilazak, anketiranje i upoznavanje poslodavaca sa benefitima ukoliko zaposle domaće radnike.\nIz ZZZ su kazali i da će tokom ove godine napori biti usmjereni na povećanje broja poslodavaca koji koriste njegove usluge.\nKvalitetan servis korisnicima, kako su dodali, obezbjeđivaće se putem oglašavanja slobodnih radnih mjesta, informisanja i posredovanja kod sezonskog zapošljavanja i posjete poslodavcima.\n"Za ovu godinu planirano je i dalje širenje saradnje sa javnim i privatnim službama za zapošljavanje iz inostranstva na aktivnostima zapošljavanja crnogorskih građana u inostranstvu", navodi se u dokumentu.\nNastaviće se i informisanje građana Crne Gore o mogućnostima i načinima traženja posla u inostranstvu.\nIz Zavoda su kazali da sezonsko zapošljavanje sve značajnije utiče na ublažavanje problema nezaposlenosti, jer se u toku sezone na tim poslovima godišnje angažuje značajan broj nezaposlenih, između devet i deset hiljada.\n"Zavod će u ovoj godini intenzivirati aktivnosti u dijelu promocije te usluge kod poslodavaca, kako bi se povećao broj njihovih zahtjeva. U komunikacijama sa poslodavcima nastojaće se da se obezbijedi veći obim stimulisanja sezonske radne snage kako u fazi pripreme, tako i u direktnom radnom angažovanju, kada su u pitanju troškovi prevoza, sanitarni pregledi i smještajni uslovi", objasnili su iz Zavoda.\nPoslodavcima će biti na raspolaganju brz i efikasan servis u prostorijama Zavoda, ali isto tako i kvalitetan servis svih savjetnika za rad sa poslodavcima, kroz formu mobilnih timova na terenu.\nIz Zavoda su kazali da će posebna pažnja biti usmjerena na dobre odnose sa poslodavcima bez kojih, kao ključnih aktera na tržištu rada, nema zapošljavanja.\nBudžetom Crne Gore za ovu godinu, u dijelu mjera i aktivnosti iz Akcionog plana koji sprovodi Zavod, opredijeljeno je 9,3 miliona eura.


Back TURIZAM ZDRAVSTVENI TURIZAM Inovativan događaj za najbolje u turizmu\nponedeljak, 18 novembar 2019 10:14\nMerkurov tim učestvovao na Best Stay konferenciji koja ima snažan uticaj na razvoj turističke ponude. Predstavnice Merkura, Jasmina Miletić, menadžer hotelskog sektora i Andrijana Dragić, interni revizor, prisustvovale su od 13. do 15. novembra na konferenciji Best Stay u Opatiji. Kontinuirano usavršavanje i edukacija kadra, dugogodišnja je strateška orijentacija Merkurovog menadžmenta, pa je poseta ovakvih stručnih događa od velikog značaja za praćenje trendova u poslovanju.\nKonferencija Best Stay koja je organizovana po peti put, okupila je više od 50 predavača iz hotela i turističkog sektora iz celog sveta, kao i više od 300 učesnika u Amadria Parku u Opatiji .\nTokom tri dana trajanja konferencije predstavljene su uspešne studije slučaja, održane prezentacije i panel rasprave kako bi se svi hotelijeri željni novih znanja, veština i uspeha upoznali s najnovijim svetskim trendovima i tehnologijama. Za predstavnice Merkura ovo je bila prilika da se kroz dobre primere iz prakse i razmenu iskustva sa kolegama, ponesu nova saznanja u cilju njihove implementacije u poslovanje Merkura i budućeg objekta Merkur Palace.\nBest Stay konferencija, koja je s organizacijom započela 2015. godine, za cilj ima da okupi i poveže vodeće hotelijere u region. Iz godinu u godinu razvila se u međunarodnu konferenciju sa učesnicima iz Velike Britanije, Belgije, SAD-a, Turske, Crne Gore, Nemačke, Danske, Hrvatske, Srbije, Austrije, Italije, Slovenije i drugih zemalja. Kao inovativan događaj za najbolje u turizmu koji ima snažan uticaj na razvoj turističke ponude, cilj je omogućiti učesnicima najbolje domaće, regionalne i međunarodne primere iz prakse nagrađivanih hotela. Ove godine fokus konferencije bio je na kvalitetu, a ne na što većem broju učesnika, pa je broj ulaznica bio limitiran.\nBojana beljić, PR


source.ba | Sarajevska žičara će biti puštena u funkciju do kraja godine\n“Dobijena je i građevinska dozvola za polaznu i dolaznu stanicu, sve stubove, a riješeni su imovinskopravni odnosi. Potpisani su ugovori sa dobavljačima koji su već preuzeli potrebnu opremu, te sa izvođačima radova za montažu stubova, dolazne i polazne stanice. Rok izvođenja radova je 150 radnih dana, što znači da je preostalo još 140 dana do završetka. Sve ide predviđenim tokom, a dinamika radova je ubrzana. Ovih dana će početi montaža stubova”, rekao je gradonačelnik Sarajeva, Abdulah Skaka.


Beikong zove Kesara - BasketballSphere\nAzija SRBIJA VESTI\nBeikong zove Kesara\nBy redakcija / 29/10/2018\nAleksandar Kesar koji je prethodnih dana pominjan kao mogući trener Partizana, mogao bi da nastavi karijeru u Kini.\nKako tamošnji mediji pišu, Beikong (Peking Flajing Dragons) je više nego zainteresovan za srpskog stručnjaka koji je prošle sezone beležio sjajne rezultate sa Šandongom.\nTim iz Đinana je prošle sezone bio na korak do velikog finala CBA, iako pre starta Lige nije bio u krugu favorita. Naprotiv, smatrano je da će ostvariti veliki uspeh ako se plasira u plej-of (10 timova). Zmajevi iz Pekinga posle lošeg početka veruju da bi sa Kesarom mogli da uzlete daleko više.\nTomić i Lazić pred Galatasaraj: Mnogo su bolji nego što rezultati pokazuju\nTomić: Moramo da spustimo Galatasaraj ispod 86 poena


Sve službe u punoj pripravnosti zbog novih padavina - Ekonomske Vesti\nSve službe u punoj pripravnosti zbog novih padavina\n9. mar. 2016 Andrija Matić 0 Comments poplave, Predrag Marić, RHMZ, vanredna situacija\nPomoćnik ministra unutrašnjih poslova u Vladi Republike Srbije i načelnik Sektora za vanredne situacije Predrag Marić izjavio je danas da je situacija sa poplavama u Srbiji stabilnija, ali da su zbog najavljenih padavina svi kapaciteti stavljeni u punu pripravnost.\nMarić je u izjavi za Radio-televiziju Srbije (RTS) rekao da će, prema prognozama, narednih dana biti padavina, ali da, za razliku od domaćih meteoroloških stručnjaka, prognoza koja je dobijena juče iz Rusije predviđa više padavina nego što ih je bilo 2014. godine.\nPrema projekciji ruskih meteorologa, kako je naveo, 9, 10. i 11. marta će pasti od 80 do 100 litara kiše, dok su prognoze Republičkog hidrometeorološkog zavoda (RHMZO) znatno niže.\nPrema njegovim rečima, za Vladu Srbije informacije RHMZO i kolega iz Rusije, koje se doduše razlikuju, signal su da se moramo spremiti za eventualne nepredviđene situacije.\nTolika količina padavina može imati velike posledice po našu zemlju, zbog čega je Vlada donela zaključak da se od sinoć od 20 časova podigne potpuna pripravnost svih kapaciteta za suočavanje sa mogućim poplavama, potvrdio je Marić.\nOn je objasnio da je pojačan kapacitet rada Sektora za vanredne situacije, Vojske Srbije i pripadnika MUP-a, uz napomenu da do kraja proleća sve snage moraju biti u punoj pripravnosti i sprovoditi monitoring nad vodotokovima.\nSrbija će dati sve od sebe da zaštiti sve svoje građane, poručio je pomoćnik ministra i dodao da je u ovom trenutku veoma važno da ne dozvolimo da se neke stvari dogode, pa da tek onda reagujemo, već da budemo spremni za sve moguće situacije.\nMarić je naglasio da je najvažnije da se za novi talas pripreme one opštine koje su već pogođene poplavama, tako da će u svih 15 opština u toku dana biti upućene dodatne snage.\nOn je, kada je reč o trenutnoj situaciji u Srbiji, objasnio da se voda u nekim delovima ugroženih područja, poput Konjevića i Preljine, brže povlači, dok je u Lučanima i Kraljevu pala ogromna količina kiše, zbog čega se situacija ne može tako brzo sanirati.\n← Javni dug 3.053 milijardi dinara\nZbog nevremena vanredna situacija u 16 opština →\nBlagojević: Imamo trećinu novca potrebnog za sanaciju\n22. apr. 2015 Andrija Matić 0\nIzlile se reke, vanredna situacija u Čačku, Lučanima, Arilju i Topoli, evakuacija najugroženijih\nOpredeljeno 290 miliona dinara za pomoć ugroženima od poplava


Odbojkaši Mladog radnika iz Požarevca plasirali su se u finale završnog turnira Kupa Srbije u Novom Sadu, pošto su u polufinalu savladali kraljevačku Ribnicu sa 3:1 (25:17, 25:21, 21:25, 25:13).\nCrvena zvezda pobedila Partizan u odbojkaškom derbiju\nOdbojkaši Crvene zvezde savladali su Partizan u derbiju 16. kola Superlige 3:1 (25:13, 25:20, 23:25, 25:19).\nKolaković pozvao 17 igrača na pripreme za Svetsko prvenstvo\nSelektor odbojkaške reprezentacije Srbije Igor Kolaković saopštio je spisak od 17 igrača koji će početi pripreme za Svetsko prvenstvo u Poljskoj.\nNakon što su naše odbojkašice poražene od Rusije sa 25:19, 25:8 i 25:12 u pretposlednjem kolu četvrtfinalne grupe Svetskog prvenstva, raspoloženje u taboru reprezentacije Srbije nije bilo sjajno.\nFINALE Odbojkašice Vizura povele protiv Jedinstva u borbi za titulu\nOdbojkašice Vizure savladali su Jedinstvo u Staroj Pazovi sa 3:1 (25:16, 22:25, 25:12, 25:23) u prvoj utakmici finalne serije plej-ofa prvenstva Srbije.


Радови теку планираном динамикомWorks as planned\nRadovi teku planiranom dinamikomWorks as planned\nGradonačelnik Požarevca Miomir Ilić sa saradnicima posetio je nekoliko radilištta na kojima se gradi komunalna infrastruktura. Radovi na vodovodnoj i kanalizacionoj mreži odvijaju se po planiranoj dinamici i biće završeni u datim rokovima, rečeno je tokom obilaska započetih radova. Tekuće radove na vodovodnoj mreži u ulicama Bratstva Jedinstva i Pećkoj kao i na uglu ulica Čede Vasovića sa Industrijskom i Koste Abraševića, zajedno sa gradonačelnikom Ilićem, posetili su direktori JKP „Vodovod i kanalizacija“ Saša Valjarević i JP „Direkcija za izgradnju“ Slavko Živković.\nDirektor JKP „Vodovod i kanalizacija“ Saša Valjarević je rekao da su radovi na vodovodnoj mreži, u ulici Bratstva i jedinstva, počeli 10. jula i teku po planu. On kaže da radovi ne ugrožavaju normalno snabdevanje vodom u ovoj ulici. Po njegovim rečima, prva faza radova na ovoj trasi bi trebala da se završi do vikenda, naredna faza obuhvata radove od ulice Bojane Prvulović do Pionirskog trga. U trećoj fazi su predviđeni radovi do skretanja za staro groblje, i četvrtu, ujedno i poslednju fazu ove investicije obuhvataju radovi do Opšte bolnice. Vrednost ovih radova, dužine 1600 metara, iznosi preko 40 miliona dinara, a rok za završetak je 15. septembar.\n-Pre dve godine je završena kanalizaciona mreža u Pećkoj ulici u MZ “Sopot”, a ove godine se nastavlja sa radovima koji su predviđeni projektom za još 14 bočnih ulica, uz Pećku, rekao je direktor JP „Direkcija za izgradnju“, Slavko Živković. Za ovaj projekat koji obuhvata radove na kanalizacionoj mreži, u dužini od 3 kilometara, je izdvojeno nešto više od 14 miliona dinara, a rok za završetak je do kraja jula, dodao je Živković.\nNakon obilaska radova u ulici Bratstva i jedinstva i u Pećoj ulici, gradonačelnik je sa direktorima obišao i tekuće radove na izgradnji kišnog kolektora Knez Milošev venac, na raskrsnici ulica Čede Vasovića, Industrijske i Koste Abraševića.


Zaključci samita EU: O proširenju na Zapadni Balkan ponovo pre maja - Svet - Dnevni list Danas\nPočetna » Svet » Zaključci samita EU: O proširenju na Zapadni Balkan ponovo pre maja\nZaključci samita EU: O proširenju na Zapadni Balkan ponovo pre maja\nEvropski savet će se vratiti na pitanje proširenja EU pre samita EU-Zapadni Balkan u Zagrebu u maju 2020. godine.\n1Piše: Beta 18. oktobra 2019. 15.44\nTo se navodi u kratkim zaključcima dvodnevnog samita lidera EU u kojima u poglavlju naslovljenom „proširenje“ stoji samo ta jedna rečenica.\nSamit EU u Briselu završen je danas bez donošenja odluke o otvaranju pristupnih pregovora sa Severnom Makedonijom i Albanijom, pošto zemlje članice nisu uspele da postignu konsenzus o tom pitanju posle višesatnih pregovora.\nEvropska komisija i Evropski parlament dali su preporuku da čelnici EU odobre početak pristupnih pregovora za Severnu Makedoniju i Albaniju ali oni nisu uspeli o tome da postignu konsenzus, ni sinoć ni danas pre podne, uglavnom zbog protivljenja Francuske, Holandije i Danske.\nSeverna Makedonija ima status kandiata od decembra 2005, a Albanija od juna 2014.\nEU, Zapadni BalkanBrisel\nVreme je da prestane zamor na liniji Balkan i EU\n18. oktobra 2019. u 15.58\nNije samo to. Neki drugi vetrovi uveliko duvaju ali neki jos nista ne shvataju. Posle ce biti opet zatvaranje postojece kuce i pravljene nove sa novim farbama i zaglavljima….


Vesti online / Vesti / Svet / Amerika sada bombarduje i Somaliju\nPredsednik SAD Donald Tramp proširio je punomoćje snagama koje se bore protiv terorista iz organizacije Šabab kao podrška vojnoj operaciji Afričkog saveza u Somaliji i snagama bezbednosti Somalije.\n"11. juna Ministarstvo odbrane je izvelo operaciju protiv Al Šababa u Somaliji. Operacija je izvedena oko 300 km jugozapoadno od Mogadiša", navodi se u saopštenju Pentagona.\nSaopšteno je da je cilj udara bio kamp za obuku terorista, nedaleko od grada Sakoua. Tom prilikom uništen je komandni punkt grupe i skladišta.\nSVET Amerikanci ubili lidera Al Šababa u Somaliji\nSVET Amerikanci po starom: Bombardovali položaje Al Šababa u Somaliji\nNedelja 11.06.2017. 21:10\nNapred aMerika,aMerika zemlja velika.Veličina joj je u broju po,bijenih ljudi po svetu.napred aMeriko!


Vesti online / Srpski informativni portal / Politika: Cvetković saslušan u svojstvu oštećenog\nPotraga za njim trajala oko 30 sati: Stefan Cvetković\nKako piše list, pozivajući se na nezvanične informacije, Cvetković je, pre nego što je pušten iz Uprave, policajcima tvrdio da su ga otele tri nepoznate osobe i da je jednoj video lice, ali da ne zna ko je ona, kao i da su ga iz njegovog automobila izvukle osobe koje su imale fantomke na licu i da nisu bile grube prema njemu.\n* Nestao novinar iz Bele Crkve, traže ga žandarmerija, helikopteri i ronioci\n* Pronađen novinar Stefan Cvetković\nOsnovni javni tužilac iz Vršca Tihomir Knežević izjavio je za "Politiku" da se ono što je Cvetković ispričao pred istražnim organima može tretirati kao krivična prijava zbog protivpravnog lišenja slobode.\n- Osnovno javno tužilaštvo u Vršcu je pokrenulo pretkrivični postupak protiv NN lica. Proverava se istinistost onoga što je Cvetković ispričao pred policijom i prikupljaju se dokazi kako bi se rekonstruisao ceo događaj i ispitale sve okolnosti u vezi s njim - objašnjava Knežević.\nSagovornik "Politike" otkriva da su do sada urađene analize materijalnih i bioloških tragova pronađenih u Beogradskoj ulici u Beloj Crkvi, na mestu gde je u sredu uveče, po prijavi prolaznika, policija pronašla Cvetkovićev automobil, sivi "polo".\nTakođe, u toku su analize baznih stanica, a od mobilnog operatera biće uzet listing poziva sa Cvetkovićevog broja i na njegov broj. Biće proveravani i iskazi koje su inspektorima u vreme potrage za novinarom dali njegovi najbliži prijatelji i osobe za koje se veruje da imaju saznanja od događaju.\nPrema rečima drugog "Politikinog" sagovornika bliskog istrazi, Cvetkovićev nestanak biće ispitivan "sat po sat" kako bi se do detalja utvrdile sve okolnosti događaja.\n- Za 30 sati koliko je trajala potraga za novinarom, istražni organi ispitali su veliki broj onih od kojih bi Cvetkoviću mogla da preti opasnost i oni s kojima je, najviše zbog novinarskog posla, dolazio u zavadu. Čak je i on sam, tokom preksinoćnog ispitivanja u policiji, pobrojao imena ljudi od kojih mu, kako je rekao, preti potencijalna opasnost - kaže sagovornik lista.\nPrema nezvaničnim informacijama, odmah pošto je pronađen, novinar je pregledan na Vojnomedicinskoj akademiji i konstatovano je da nije zadobio nikakve povrede.\nKako navodi "Politika", Cvetković je otkriven u petak u ranim poslepodnevnim časovima, kada je napustio kuću koja se nalazi nedaleko od njegove porodične kuće u kojoj je posle razvoda od supruge živeo sa roditeljima.\nNa pitanje da li bi, ukoliko se utvrdi da Cvetkovićeva izjava koju je da u policiji nije tačna, novinar mogao da se nađe u svojstvu osumnjičenog, sagovornik lista odgovara da bi to bilo "teoretski moguće".\n- Ukoliko se tako nešto utvrdi, on bi, eventualno, mogao da odgovara za lažno prijavljivanje ili izazivanje nereda i panike - navodi sagovornik "Politike".\nIako je još preksinoć pušten iz policije, Cvetković, kako je za list rekla njegova majka Dragica u subotu u podne, još nije bio stigao kući. Prema njenim rečima, Stefan im se javio preksinoć kasno.\n- Rekao je da je sve u redu, da ne brinemo i da će doći kući - rekla je majka novinara.\nNa pozive "Politike", Cvetković nije odgovarao.


Počela izgradnja saobraćajnice G. Milanovac-petlja Takovo\nGORNJI MILANOVAC – U Gornjem Milanovcu počela je izgradnja pristupne saobraćajnice Gornji Milanovac – petlja Takovo, u dužini od 9,4 kilometra.\nCentralna zona grada opterećena je teretnim saobraćajem, jer se do pristupa autoputu Miloš Veliki u Takovu dolazi preko Klatičeva i centralnih gradskih ulica.\nProcenjuje se da dnevno kroz centar Gornjeg Milanovca prođe i do dve hiljade kamiona, pa je obilaznica od višestrukog značaja za opštinu, kaže inženjer Goran Petrović, direktor podizvođačke firme „Mostogradnja Ing” d.o.o.\n„Ovom saobraćajnicom značajno će se rasteretiti centralne zone i centralne ulice Gornjeg Milanovca. Izgradnjom autoputa Miloš Veliki znatno veći teretni saobraćaj gravitira ka gradu. Ovom saobraćajnicom će se praktično razdvojiti teretni i lokalni saobraćaj. Što znači manje aero zagađenja za grad, ređe održavanje ulica u centralnoj zoni i veću bezbednost”, rekao je Petrović za Tanjug.\nOn je dodao da je ovaj putni pravac izuzetno komplikovan zbog nepristupačnog terena u pojednim mestima, ali da će radovi biti završeni za 18 meseci.\n„Prva pođeonica obilaznice od 4,7 kilometara je potpuno nova saobraćajnica, dok je drugi deo od 4,7 km rekonstrukcija postojećeg državnog puta. Na prvoj pođeonici biće izvedeni teški radovi, četiri mosta, jedan nadvožnjak, oko 220 hiljada kubika useka i 70 hiljada kubika nasipa.\nZa sve betonske radove predviđeno je dvadeset hiljada kubika betona i trideset hiljada kubika asfalta. S obzirom na količinu teretnog saobraćaja, isprojektovana je moćna kolovozna konstrukcija. Sada radimo pripremne zemljane radove, a rok za izvođenje radova je 18 meseci. Mislim da ćemo završiti u zadatom roku”, rekao je Petrović.\nPredstavnici Vlade Srbije, Puteva Srbije i kineske građevinske kompanije „Power Construction Corporation of Ćina“ potpisali su 12. novembra u Predsedništvu Srbije ugovor o projektovanju i izgradnji pristupne saobraćajnice Gornji Milanovac – petlja Takovo, za šta će biti izdvojeno 30 miliona evra.\nPredsednik Srbije Aleksandar Vučić najavio je da će u ponedeljak obići radove na toj obilaznici.


RTS :: Komisije FISU obišle objekte u Beogradu\nOstali sportovi Komisije FISU obišle objekte u Beogradu\nnedelja, 15. jun 2008, 20:19 -> 17:49\nKomisije FISU obišle objekte u Beogradu\nTehničke komisije za individualne sportove Međunarodne studentske sportske federacije [FISU] posetile su borilišta u Beogradu za takmičenja na Univerzijadi 2009. godine, a svoju ocenu daće za nekoliko nedelja.\nGeneralni direktor Univerzijade 2009. Siniša Jasnić izjavio je da je ostalo malo vremena da se sve predviđene stvari završe i naglasio da se nada da će uspeti u tome. "Mi smo imali puno posla. Obišli smo stadion Crvene zvezde gde će biti otvaranje i gde će se održati takmičenja u atletici. U ovom trenutku tunel ne zadovoljava standarde. Naravno, staza na stadionu će biti reparirana. Rok za te radove je 120 dana, a očekujem da će do februara 2009. sve biti završeno", rekao je na konferenciji za novinare Jasnić.\nDirektor objekata Univerzijade 2009. Ranko Tepavčević objasnio je da su komisije obišle oko 20 objekata, među kojima je Arena, strelište u Kovilovu, Ada ciganlija i Beogradski sajam - gde će se održati pet sportova. "Trebalo bi da obiđemo univerzitetsko naselje, kako bi predstavnici tehničkih komisija videli napredak u radovima. Tek očekujemo njihovo mišljenje, ali je činjenica da su, na primer, Beogradskim sajmom bili oduševljeni", rekao je Tepavčević.\nSportski direktor Univerzijade Nebojša Ilić istakao je da je poseta tehničkih komisija veoma značajna. "Naš zadatak je ispravljanje onog što nedostaje, a da se manje bavimo stvarima koje su dobre. Ubeđeni smo da ćemo uspeti da organizujemo Univerzijadu kakvu smo zamislili sa 21 sportom, kao što niko do sada nije uradio", rekao je Ilić.\nGeneralni sekretar FISU Erik Santron naglasio je da organizacija Univerzijade u Beogradu znači povratak u Evropu, posle Izmira i Bangkoka. "To što će u Beogradu biti 21 sport za nas znači pomeranje granica i postavljanje novih standarda. Mislim da je tim koji radi na organizaciji izuzetno kvalitetan, ali svakom organizatoru je potrebna podrška vlasti. Mi očekujemo da će to biti najbolje organizovana Univerzijada do sada", rekao je Santron.\nU martu je bila inspekcija objekata za kolektivne sportove, sada se proveravaju objekti za individualne, a naredna provera biće u oktobru, kada će se u Beogradu održati i sednica Izvršnog komiteta FISU.\nUniverzijada u Beogradu održaće se od 1. do 12. jula 2009.


Nije joj puno trebalo.\nMensur Ajdarpašić okončao je vezu sa Milicom Veselinović nakon ulaska Ane Jovanović u Belu kuću. Iako nikad nije prekinuo komunikaciju sa njom, Ajdarpašić je bio jako prisan sa Anom i otvoreno flertovao, sve dok se nije desila njena afera sa Filipom Carem.\nKoliko god da se Mensur i Ana i dalje peckaju i redovno svađaju, a Milica ljubomoriše, očigledno je on ponovo sve bliži sa bivšom devojkom.\nJedna od situacija desila se >> Pročitaj celu vest na sajtu SrbijaDanas.com << tokom današnjeg popodnevnog spavanja, bila je kad se Mensur probudio i prigrlio Milicu, a onda je čak i poljubio. Da li će Ajdarpašić ipak pružiti novu šansu Milici, ostaje da vidimo u danima koji su pred nama.


Djordjević: Ogradjivanje Sinoda od izjava vladike Grigorija je političko i stranačko\nBeta 12. januara 2021. 09:45\nPredsednik pokreta Oslobodjenje Mladjan Djordjević ocenio je danas saopštenje Sinoda Srpske pravoslavne crkve, u kome se to telo ogradilo od izjava vladike Grigorija, kao „političko i stranačko“.\nDjordjević je ocenio da se radi o nastavku politizacije SPC od režima Aleksandra Vučića, i utvrdjivanju pozicija pred izbor novog patrijarha.\n„Ovo je još jedan sramotan Vučićev pokušaj okupacije crkve. Režim pokušava da eliminiše nepodobne, tj. one koji misle svojom glavom i kojima ne bi moglo da se manipuliše. Vučiću treba patrijarh koji će da aminuje konačnu izdaju Kosova, a tome se crkva do sada oštro protivila“, rekao je lider Oslobodjenja.\nDjordjević je zaključio da takvo mešanje politike u poslove SPC „nije zabeleženo od doba komunizma“, te da predstavlja „sramno poglavlje u istoriji SPC“\nDjordjević je objasnio da se nije cela Crkva ogradila od vladike Grigorija, već samo Sinod, koji od smrti patrijarha Irineja radi u krnjem sastavu, a kako je primetio, pošto Sabor SPC nije održan, članovima Sinoda mandat je istekao.\n„Takav krnji sastav čine episkop Bački Irinej, episkop šumadijski Jovan, episkop kruševački David, mitropolit zagrebački Porfirije i mitropolit dabrobosanski Hrizostom. Jasno je da u toj grupi prevagu odnose Vučiću bliske vladike, koje ne prezaju od valjanja u blatu dnevne politike“, kaže Mladjan Djordjević.\nPredsednik Oslobodjenja ocenio je da je neobično što se Sinod nije oglasio ni o jednom od aktuelnih društvenih pitanja, pa čak ni o aferama od kojih su mnoge uključivale velikodostojnike crkve, ali da reaguju čim neko kritikuje režim.\n„Umesto da podrže vladiku koji jasno kaže da su Kosovo i Metohija sastavni deo Srbije i koji ispravno primećuje da u Srbiji mnoge stvari ne valjaju, članovi Sinoda dozvoljavaju sebi da budu uvučeni u Vučićeve političke igrice, kaljajući tako obraz SPC“, istakao je Djordjević.\nKako je naveo, Sinod se nije ogradio od vladike Stefana Šarića i ozbiljnih optužbi za nasilje, otmicu i preljubu, ne smeta im, kako je dodao, kada Nikola Selaković „mešetari po crkvi i lobira za izbor novog patrijarha“, a nije se oglasio ni kada je predsednik SANU Vladimir Kostić javno rekao da Kosovo nije deo Srbije.\n„Nisu se oglasili kada je Vučić predao energetski sistem na Kosovu Albancima, što može uticati i na snabdevanje strujom srpskih manastira i crkava na Kosovu i Metohiji. Nisu reagovali na Vašingtonski sporazum, iako se u njemu eksplicitno pominje SPC. Nisu stali u zaštitu blaženopočivšeg mitropolita Amfilohija kada su ga čerečili beogradski i podgorički tabloidi, niti kada Milo Djukanović napada vladiku Joanikija“, dodao je Djordjević.\n„Ćute na kriminal, pljačku, neslobodu, autokratiju, izdaju Kosova i Metohije – ali se oglašavaju kada neko dirne u svetog Vučića“, dodao je on.


Pavić: Ekonomski razvorj Srpske , sa čovjekom u centru - Televizija K3\nPavić: Ekonomski razvorj Srpske , sa čovjekom u centru\nPredsjednik DNS-a Marko Pavić rekao je da ta stranka, na nivou BiH, neće ući ni sa kim u koaliciju dok se ne riješi pitanje konstitutivnosti Srba u Federaciji BiH, pitanje sudija Ustavnog suda BiH, kao i krivičnog gonjenja Srba.\n“Tek kada se te i još neke stvari riješe, DNS će ući u koaliciju na nivou BiH jer želimo da pravna država u potpunosti funkcioniše”, rekao je Pavić novinarima prije tribine DNS-a u Istočnom Sarajevu.\nPavić je naglasio da je ova stranka sve svoje snage usmjerila na ekonomski razvoj Republike Srpske, sa čovjekom u centru toga, te na prosperitet cijelog društva.\n“Naš program, na prvom mjestu tretira ekonomiju i zapošljavanje, na drugom očuvanje i razvoj Republike Srpske, a na trećem i ostalim mjestima dolaze druge teme. Stavili smo u žižu čovjeka i njegove potrebe, te prosperitet građana jer bez ekonomije nema napretka”, dodao je Pavić.\nOn je istakao da je stranka uperila pogled naprijed jer želi da donese što više dobrog Republici Srpskoj.\n“Ne možemo ići naprijed, a stalno se osvrtati nazad. Mi se ne odričemo svoje prošlosti, čak se ponosimo njome”, rekao je Pavić, dodavši da se živi od današnjice i budućnosti, te je zato DNS sve snage usmjerio upravo na to.\nPrema njegovim riječima, DNS je u koaliciji sa SNSD-om i SP-om i ima potpisan sporazum, koji će poštovati, odnosno podržaće zajedničke kandidate za srpskog člana Predsjedništva BiH Milorada Dodika i predsjednika Republike Srpske Željku Cvijanović.\n“Tu mi nemamo nikakvih opterećenja ni problema, a za predsjednika Vlade Srpske borićemo se, jer se sve više vjeruje DNS-u, koji treba preuzeti odgovornost za vođenje Vlade i još mnogo funkcija u Republici Srpskoj”, istakao je Pavić.\nNosilac liste DNS-a za Narodnu skupštinu Republike Srpske iz Izborne jedinice osam Aleksandar Glavaš rekao je da DNS suvereno stupa na predstojeće izbore, te dodao da očekuje direktan mandat u Narodnoj skupštini Srpske, ali i predstavnika u Parlamentarnoj skupštini BiH, nosioca liste ove stranke iz Izborne jedinice tri /Nenad Nešić/.\n“Mislim da će ovo biti istorijski rezultat za DNS, a o tome govori i broj ljudi koji dolazi na tribinu stranke”, istakao je Glavaš.\nNosilac liste DNS-a za Parlamentarnu skupštinu BiH iz Izborne jedinice tri Nenad Nešić rekao je da je program ove stranke u prvi plan stavio ekonomiju, te mjere kojima će se poboljšati položaj svakog pojedinca u Republici Srpskoj.\n“Ono što vam mogu obećati jeste da ću biti nacionalno odgovoran, odnosno neću dozvoliti prenošenje bilo kakve nadležnosti na BiH. Jačaću Republiku Srpsku unutar BiH, ali isto tako u prvom planu će biti ekonomija, zapošljavanje, te više socijalne pravde”, poručio je Nešić.\nOn je pozvao građane da daju što veću podršku ovoj stranci, kako bi imala što veći broj poslanika, kako u Narodnoj skupštini Republike Srpske, tako i u parlamentu BiH.


Albanci i Rumuni slave plasman na EURO, Danci iznervirani! - Sportske.net\nAlbanci i Rumuni slave plasman na EURO, Danci iznervirani!\nDobili smo još dva učesnika nakon epiloga u grupama F i I.\nOvde je već bilo poznato da će Severna Irska biti učesnik Evropskog prvenstva naredne godine u Francuskoj, a sada smo dobili i drugog učesnika koji će direktno iz te grupe ići na EP.\nTo je reprezentacija Rumunije koja je sasvim zasluženo izborila plasman u po mnogima najslabijoj grupi u kvalifikacijama. Njima je danas bila potrebna pobeda protiv Farskih Ostrva što su i ostvarili na gostujućem terenu, bilo je 0:3 golovima Budeskua u prvom delu igre i golom Maksima u drugom delu igre.\nSeverna Irska je umalo pobedila Finsku u gostima, ali je na kraju bilo 1:1 pošto je Arajuri izjednačio pred sam kraj.\nU meču koji je imao uticaj na plasman na EURO, Grčka i Mađarska su odigrali 4:3 u jednoj veoma zanimljivoj utakmici. Stafilidis je doveo u vođstvo Grke, Lovrenčiš je izjednačio, Nemet u potpunosti preokrenuo rezultat, da bi rezultat poravnao Tačidis u 57. minutu.\nNemet postiže još jedan gol za vođstvo Mađara, ali Mitroglu donosi izjednačenje poslednjeplasiranoj reprezentaciji u ovoj grupi, da bi pobedu domaćima od 4:3 doneo Kone.\nMađarska je trenutno najbolje plasirana trećeplasirana ekipa u kvalifikacijama sa 15 bodova, ali postoji nekoliko reprezentacija koje mogu da je preteknu. Znamo da najbolja trećeplasirana takođe ide na EP direktno.\nDakle, konačna tabela ove grupe:\nSeverna Irska 21\nFarska ostrva 6\nSrbija nije uspela da se plasira na EP iako je svojim igrama u poslednja tri meča to u potpunosti zaslužila. Danas smo poraženi od Portugala na svom terenu iako smo bili bolji rival u većem delu meča, na kraju je bilo 1:2, a izveštaj možete pročitati OVDE.\nDanci su se uzdali u dobro izdanje Jermenije večeras, ali se to nije desilo. Oni su bili kivni na UEFA zbog bodova koje je dodelila Albaniji u meču sa Srbijom, sada još više imaju razlog za tako nešto.\nJermeni su izgubili večeras sa 3:0 na svom terenu, prva dva gola su bili autogolovi, pa tabela izgleda ovako:\nDakle, Albanija i Portugal idu u Francusku, Danci će igrati u baražu.


“Energetika na poklon” - Srce Srbije\nSrce Srbije / Vesti / Ekonomija / “Energetika na poklon”\nPredsedništvo Pokreta za odbranu Kosova i Metohije saopštilo je da se vlast Aleksandra Vučića potpisivanjem “Mape puta za implementaciju energetskog sporazuma” odrekla distributivno-elektroenergetskog sistema Srbije na čitavoj teritoriji Kosova i Metohije.\n“Elektro-energetski sistem je formalno predat turskoj kompaniji, a suštinski velikoalbanskoj tvorevini Kosovu i njenim NATO sponzorima, među kojima Turska igra jednu od najvažnijih uloga”, navodi se u saopštenju koje potpisuju Mitra Reljić, Slobodan Samardžić, Miloš Ković, Časlav Koprivica i Dušan Proroković.\n“Kosovu je konačno predat ključni elektroenergetski objekat na severu Kosova i Metohije – podstanica Valač, kao i cela srpska infrastruktura za prenos i distribuciju električne energije”, tvrdi pokret.\nNa severu Kosova JP EPS Elektrokosmet prestaje sa radom, da bi se u “albanskom kvazipravnom sistemu osnovao Elektrosever”, dodaje se.\n“Sporazumom Petković – Bisljimi spiskovi srpskih korisnika električne energije – preduzeća, ali pre svega fizičkih lica, biće bez ikavih zaštitnih garancija i klauzula, predati Prištini, uključujući brojne lične podatke i ona će im od sada naplaćivati svoje elektroenergetske usluge preko Elektrosevera”, objašnjavju u Pokretu.\nU saopštenju se zaključuje i da se ovom taktikom “korak po korak nastavlja sa predajom suverene vlasti Srbije na Kosovu i Metohiji i hrli u veleizdaju, priznanje Kosova kao nezavisne države”.\nČlan Predsedništva Narodne stranke zadužen za Kosovo i Metohiju Žarko Ristić izjavio je danas da je vlast Aleksandra Vučića posle više od sedam godina uspela da izdejstvuje još jednu veoma važnu “pobedu” i pokloni vlastima u Prištini preostali deo energetskog sistema na Kosovu i Metohiji.\n“Ovoj velikoj ’pobedi’ bi trebalo najviše da se obraduju Srbi koji žive na severu Kosova i Metohije. Za obećanje da će imati stabilno snabdevanje električnom energijom moraće da zažmure na jedno oko kada im stigne račun za struju, jer će na istom biti simboli nepriznate države”, rekao je Ristić, saopštila je Narodna stranka.\nOn je naveo da će se, pored simbola države koju ne priznaju, nalaziti i tekst na jeziku koji ne razumeju, ali koji im je dobro poznat, jer “isti gledaju nakon svake ’pobede’ koju izdejstvuje čovek kome su poklonili svoj glas i budućnost”.\nRistić je ukazao da su građani za “pobedu” saznali od direktora Kancelarije za Kosovo i Metohiju Petra Petkovića, koji je prilikom objavljivanja “pobede” iskoristio priliku da obeća Srbima na Kosovu i Metohiji, ali i samom sebi, da smo sada više nego ikada spremni za formiranje Zajednice srpskih opština.\n“Mapa puta korak ka predaji”\nUsvajanje Mape puta za primenu energetskih sporazuma između Kosova i Srbije je još jedan korak ka potpunoj predaji elektroenergetskog sistema u ruke Prištine i ka tome da vlast Aleksandra Vučića ide ka “puzajućem priznanju” Kosova, saopštio je danas Patriotski blok.\n“Oni koji imaju bilo kakve dileme o suštini i posledicama potpisivanja Mape puta za primenu energetskih sporazuma treba da pročitaju tačke 1 i 5 ovog, po Srbiju i njene građane, poražavajućeg dokumenta”, navode iz Bloka i ocenjuju da je u tim tačkama sadržana srž završnice Vučićeve operacije odricanja od energetskog suvereniteta Srbije na Kosovu i Metohiji.\nKako se navodi, članom 1 tog dokumenta, proizvedenog pod okriljem Evropske unije, predviđeno je da će licenca za Elektrosever biti izdata u skladu sa “kosovskim pravnim i regulatornim okvirom”, čime se nedvosmisleno priznaje nadležnost institucija “lažne države” u oblasti funkcionisanja elektroenergetskog sistema na severu Kosova.\nIstiču da je taj sporazum “slika i prilika potpune pogubnosti učešća Srbije u dijalogu pod okriljem Evropske unije, čiji je jedini cilj priznanje lažne države Kosovo od strane Srbije”.


Najveći kineski operater električnih autobusa i blokčein firma sklapaju partnerstvo vredno 24 milijarde dolara - Crypto Telegraf\nČetvrtak, 23. August 2018 Četvrtak, 23. August 2018 T.A.\nSSC će posebno obezbeđivati “proizvode zasnovane na finansiranju na osnovu fiksnih prihoda” kroz svoju regulisanu mrežu, koja će zauzvrat pružati NTS sa regulatornim blokčein standardima za finanijske proizvode.\nPredsednik Kineskog operatera, Đihong Huang, naveo je da bi planovi rezultirali “značajnom transformacijom čitavog tržišta fiksnog dohotka zasnovanog na lizingu” kroz upotrebu blokčeina i veštačke inteligencije (AI).\n“Ovo predstavlja novu eru i promenu paradigme na način na koji mi gledamo finasijske proizvode zasnovane na aktivi” – naveo je Bruno Vu, izvršni direktor.\n“Svaki od vodećih deset proizvođača autobusa u Kini snažno podržava NTS u ovoj inicijativi, a uspeh ove transakcije sa SSC-om će učvrstiti na mapi ponude digitalnih sredstava” – dodao je Huang.\n← Sedam klubova Premijer lige je potpisalo ugovor o reklamiranju sa eToro-m za koji su plaćeni bitkoinom\nBlokčein startap je prikupio više miliona dolara u rundi finansiranja koju su vodili SoftBanka i Baidu →


Talac Drustvene Regresije - EL MUNDO SEFARAD\nTalac Drustvene Regresije\nTalac društvene regresije\nGodišnji izveštaj za 2006.\nHelsinški odbor u svom izveštaju za 2006. godinu bavi se, između ostalog, i pojavom antisemiitizma u Srbiji. U tekstu od petnaestak strana obimne knjige (500 strana), pod naslovom Antisemitizam – posledica velikodržavnog projekta, konstatuje se da u zemlji koja takoreći nema Jevreja, antijevrejska osećanja stiču političku važnost. To se dešava kada se ona mogu kombinovati sa glavnim političkim problemima (Hana Arent) kao pojave u funkciji homogenizacije državne zajednice. Antisemitizam u poslednjih dvadesetak godina u Srbiji je posledica sveopšte radikalizacije društva, netolerantnosti i ksenofobije, kao posledica jedne destruktivne politike. U ovom tekstu antisemitizam se razmatra sa političkog, verskog, kulturnog i civilnog stanovišta u poslednjoj deceniji 20. i prvih godina 21. veka.\nNa poslednjem popisu stanovništva u Republici Srbiji se izjasnilo 1158 lica kao Jevreji. Međutim, smatra se da tamo živi izmedju 2 i 3.000 ljudi jevrejske nacionalnosti.\nU toku Drugog svetskog rata Jevreji u Srbiji su u visokom procentu stradali u Holokaustu ne samo od nemačkih okupacionih vlasti već i od vlade nacionalnog spasa Milana Nedića, ljotićevaca, žandarmerije i specijalne policije, čiji je efikasan rad doprineo da je već u avgustu 1942. godine Beograd, kao prva evropska prestonica, proglašen za grad očišćen od Jevreja (Judenrein). Likvidacija 8.000 Jevreja Srbije većim delom obavljena je na beogradskom Sajmištu, teritoriji koja je za vreme rata formalno pripadala Nezavisnoj državi Hrvatskoj. Od 80.000 Jevreja, koliko ih je bilo u Jugoslaviji pre 2. svetskog rata, 65.000 je stradalo u Holokaustu.\nPrema podacima Svetskog jevrejskog kongresa 1948-51. iz Jugoslavije se odselilo preko 10.000 Jevreja, a iz Srbije više od polovine onih koji su doživeli kraj rata.\nDanašnji uticaj Jevreja u Srbiji je beznačajan, ali antisemitizam se oseća i u krajevima gde uopšte nema Jevreja, što ukazuje na potpuno iracionalan karakter ove pojave.\nUvođenjem demokratije u politički život Srbije i etabliranjem višepartijskog života, u desničarskim političkim partijama stvorile su se brojne nacionalističke, šovinističke i rasističke organizacije kojima je antisemitizam jedna od standardnih populističkih parola.\nPad Slobodana Miloševića nije rezultirao raskidom sa nacionalističkom politikom Srbije. Nakon izgubljenih ratova u srpskom društvu se oseća rast nacionalizma. Ne postoji politička volja koja bi kritički sagledala ovo raspoloženje koje neminovno vodi ka devijaciji društva i stvaranju uslova za pojavu antisemitizma. U takvoj klimi ratnog poraza srpski nacionalizam se okreće konzervativnim ideološkim izvorima, oličenim u idejama Nikolaja Velimirovića, Dimitrija Ljotića i Milana Nedića. Jedan od zajedničkih imenitelja njihovih ideja je mržnja prema Jevrejima. Teza o postojanju međunarodne zavere protiv Srbije iz vremena vladavine Slobodana Miloševića nadahnuta je mržnjom koja širi mitologiju o vladarima u senci kojima rukovode moćni jevrejski centri. Kada se ovome doda i teza o planetarrnoj jevrejskoj zaveri protiv hrišćanskog pravoslavlja i petokolonaško rovarenje nevladinih organizacija, uzroci antisemitizma u Srbiji sada dobijaju svoje jasne obrise koji baziraju na stereotipima o protokolima sionskih mudraca. Teorija o zaveri Jevreja protiv sveta izokrenuta je u tezu o zaveri celog sveta protiv Srba, a ona se manifestuje u ideji o novom svetskom poretku koji sprovode Jevreji.\nUporedo sa podstrekavanjem antisemitizma u nekim srpskom intelektualnim krugovima se širi filosemitska teza o komparativnom stradalaštvu srpskog i jevrejskog naroda, o Kosovu kao srpskom Jerusalimu i Srbima kao trinaestom izgubljenom plemenu Izraelovom. Cilj filosemita je ubeđivanje sveta da je srpski i jevrejski narod podjednako stradao od istog neprijatelja, nacista, koji se u jugoslovenkim prostorima izjednačava sa ustaštvom.\nDrugi cilj filosemita je približavanje Srbije svetskim centrima moći, kojima dominiraju Jevreji. Najbolje ovaploćenje te ideje je Društvo srpsko-jevrejskog prijateljstva, osnovano 1988. godine.\nRastući nacionalizam u Srbiji nakon pada socijalizma, Srpska pravoslavna crkva koristi za svoju rehabilitaciju u cilju retradicionalizacije srpskog društva i oblikovanja novog kolektivnog identiteta. To je dovelo ne smo do obračuna sa komunističkim režimom, već je postao bitni deo srpskog ratnog folklora. Srpska pravoslavna crkva postaje institucija od najvećeg poverenja građana Srbije. Postavljanjem osnova za novi identitet kroz kanonizaciju Nikolaja Velimirovića i veličanja njegovog stvaralaštva, Crkva nezaobilazno stvara klimu za bujanje novog antisemitizma u Srbiji. “Sva moderna gesla evropska”, pisao je Velimirović, “sastavili su Židi, koji su Hrista raspeli: i demokratiju, i štrajkove, i socijalizam, i ateizam, i toleranciju svih vera, i pacifizam i sveopštu revoluciju, i kapitalizam, i komunizam. Sve su to izumi Židova, odnosno oca njihova, đavola” (Reči srpskom narodu kroz tamnički prozor).\nDistanciranje Srpske pravoslavne crkve od antisemitizma artikuliše se u kontekstu zloupotrebe filosemitizma i komparacije stradanja dva naroda, Srba i Jevreja.\nCivilni antisemitizam manifestuje se kroz aktivnosti desničarskih i profašističkih organizacija koje su instrumenti pojedinih stranaka i socijalnih grupa u Srbiji. Iako mnogi javni istupi mlade srpske desnice nisu eksplicitno upereni protiv Jevreja, njihov angažman oko rehabilitacije Nikolaja Velimirovića, Dimitrija Ljotića i Milana Nedića ukazuje na njihov latentni antisemitizam.\nU kulturi se u Srbiji, od kraja osamdesetih godina prošlog veka, antisemitske pojave najčešće ispoljavaju kroz izdavačku delatnost. Preko 150 naslova objavljeno je na tu temu. Neke kuće, kao Ihtus, Velvet, specijalizovane su za tu oblast. Od 1990. do 2001. godine u Srbiji je štampano 12 izdanja Protokola sionskih mudraca. Ratibor \_urđević je vodeći pisac antisemitske literature. Zašto se divim Adolfu Hitleru, Mrtve krave protiv šest miliona mrtvih Jevreja, Talmud – izvornik satansko-judejskog porobljavanja čovečanstva, samo su tri naslova njegovih knjiga.\nPoseban deo antisemitske literature u Srbiji predstavljaju reprinti dela Milana Nedića, Dimitrija Ljotića, Nikolaja Velimirovića, i nedavno, posle objavljivanja ovog izveštaja, Sabrana dela Jaše Tomića. Treba pomenuti i knjigu Nebojše Vasovića Lažni car Šćepan Kiš u izdanju Narodne knjige.\nAdekvatne reakcije vlasti na antisemitske pojave u Srbiji jedva da je bilo. Reakcije na ovaj diskurs i incidente uglavnom ostaju u domenu verbalnih osuda i kritika. Strategija vlasti je da se antisemitske pojave karakterišu kao izolovani slučajevi. Ovakva interpretacija antisemitizma u Srbiji i reakcija vlasti samo pokazuju njenu nespremnost da se suoči sa političkim nasleđem iz prošlosi, zaključak je izveštaja Helsinškog odbora.


''Diva'' novi generalni sponzor saveza\nSve vijestiSavezSelekcijeTakmičenja\tAnketa Kakav rezultat očekujete od ženske reprezentacije na Eurobasketu u Francuskoj?\tEliminacija u preliminarnoj fazi\tPlasman u drugu fazu\tPlasman u četvrtfinale\tProlaz među četiri najbolja tima\t''Diva'' novi generalni sponzor saveza\tponedjeljak, 25 jun 2012 10:43 Kompanija ''DIVA'' (Durmitorska izvorska voda) novi je generalni sponzor Košarkaškog saveza Crne Gore. Na konferenciji na novinare u hotelu ''Podgorica'', ugovor o generalnom sponzorstvu potpisali su generalni sekretar Košarkaškog saveza Crne Gore - Petar Popović i vlasnik kompanije ''DIVA'' - Ljubo Perišić.\nGeneralni sekretar Košarkaškog saveza Crne Gore Petar Popović kazao je da je zadovoljan što je kompanija ''DIVA'' u Košarkaškom savezu, pronašla partnera koji će na najbolji način promovisati njenu vodu.\n- Nadamo se da će voda iz gorsih dubina Durmitora biti izvanredan podsticaj našim seniorkama i seniorima da zadive košarkaški svijet - kazao je Popović.\nVlasnik firme ''EKO-PER'' iz Šavnika, u čijem vlasništvu je kompanija ''DIVA'' Ljubo Perišić kazao je da je sasvim normalno da velike kompanije ulažu u sport, naročito u crnogorsku košarku, koja je veoma uspješna.\n- CIlj vode Diva je da postane prepoznatljiv brend i smatramo da ćemo to najlakše i najbrže uraditi ulaganjem u Košarkaški savez Crne Gore. Ovo nije ulaganje u biznis, već u prijateljstvo koje će nadam se dugo trajati - kazao je Perišić.


Poverenje kao preduslov za uspešne reforme - Centar za socijalnu politiku\nBlog - Poverenje kao preduslov za uspešne reforme\nŽarko Šunderić, direktor CSP-a\nDruštveno poverenje kao preduslov za uspešne reforme\nBrojna međunarodna istraživanja pokazuju da visina prihoda, iako važan, nije najvažniji uzročnik zadovoljstva životom u jednom društvu. Pomenuto pravilo važi samo u veoma siromašnim društvima u kojima viši prihod znači zadovoljavanje osnovnih ljudskih potreba. Kada društvo dostigne određeni minimum – prednosti za kvalitet života preuzima društveno poverenje.\nKada je stepen poverenja u društvu nizak, socijalni kapital društva se snižava, saradnje među institucijama i organizacijama ima veoma malo, pa „nesaradnja postaje racionalni odgovor pojedinaca“ (Rothstein, 2005, str.12). Sa druge strane, visoko poverenje stvara „ekonomsko i političko okruženje koje je pogodno za ekonomski rast“ (Svetska banka, 2013, str.129).\nPodaci Ankete o prihodima i uslovima života (SILC) za Srbiju nam daju dve važne informacije: prvo, da je stepen poverenja u politički i pravni sistem u Srbiji veoma nizak i drugo, da se stepen poverenja gotovo i ne menja u zavisnosti od promene visine prihoda lica (pogledati grafikon, podaci RZS, SILC, 2013, kalkulacija autora). Drugim rečima, i bogati i siromašni u Srbiji imaju nisko poverenje u politički i pravni sistem zemlje.\nNiska legitimnost države i nisko poverenje u Srbiji posledica su slabog sprovođenja zakona i funkcionisanja institucija. Stepen nepoverenja građana i građanki Srbije je posebno izražen u lokalne vlasti, što je situacija kao i u ostalim zemaljama regiona koje se nalaze van EU, a u procesu evropskih integracija. Ovo je, s druge strane, velika razlika u odnosu na gotovo sve države članice EU u kojima stanovništvo „ima veći stepen poverenja u lokalne vlasti nego u nacionalne institucije“ (Eurofound, 2013, str.9).\nSamo postojanje demokratskih procedura, odgovarajućih zakona i institucija nije dovoljno. Profesor Muštak Kan sa Univerziteta u Londonu zbog toga ukazuje da je veliki nedostatak diskusije o međunarodnom razvoju to što u zemljama u razvoju ima previše priča o strategijama koje je neophodno usvojiti, a malo razgovora o „upravljačkim sposobnostima neophodnim za delotvornu primenu različitih razvojnih strategija“ (Khan, 2008, str.108).\nAutori projekta Evropa 2030 ukazuju da donosioci odluka često upadaju u zamku koja podrazumeva veliku nesrazmeru između politika i programa i njihovog sprovođenja i upozoravaju da recept za razočaranje u društvu nastaje „kada ambiciozne ciljeve prate ograničeni resursi i slabi mehanizmi za sprovođenje“ (European Union, 2010, str.7).\nReforme je gotovo nemoguće sprovesti u društvima u kojima vladaju negativna očekivanja i nepoverenje.\nKompletnu analizu je moguće pročitati u okviru studije Uloga institucija u stvaranju socijalne kohezije\nIzvor: RZS, SILC, 2013, računica autora


Kako izgleda kada se zloupotrebi veštačka inteligencija? - ITNetwork\nHome BIZNIS I ZABAVA\tKako izgleda kada se zloupotrebi veštačka inteligencija?\nVeštačka inteligencija, pored mnoštva korisnih stvari, može predstavljati veliku opasnost, od automatskog hakovanja, preko napada na pojedince do manipulisanja izborima, ocenili su stručnjaci u izveštaju „Zloupotreba veštačke inteligencije“.\nŠarar Avin iz Centra za istraživanje spoljašnjih rizika pri Univerzitetu Kembridž rekao je za BBC da se izveštaj fokusirao na mogućnosti veštačke inteligencije koje postoje sada ili će biti dostupne u roku od pet godina, a ne u dalekoj budućnosti.\nAutori izveštaja upozoravaju da vlade moraju razmotriti nove zakone, kao i da oni koji rade na sistemima veštačke inteligencije moraju više da rade na sprečavanju zloupotreba tehnologije.\nAvin je rekao da bi u bliskoj budućnosti tehnologije kao Googleov AlphaGo, koji je prvi pobedio čovjeka u igri, mogli koristiti hakeri da pronalaze obrasce u podacima i šiframa.\nMeđu opasnostima je i to da bi pojedinci mogli da kupe dronove sa softverom za prepoznavanje lica i time napadali svoje mete.\nAvin je rekao da bi programeri mogli automatski da prave „lažne“ video-snimke za političku manipulaciju, dok bi hakeri mogli da koriste programe za sintezu govora kako bi se napadali politički protivnici.\n„Često je slučaj da sistemi veštačke inteligencije ne samo da dostižu nivo ljudskih rezultata već ih znatno nadmašuju“, rekao je on.\nKako izgleda kada se zloupotrebi veštačka inteligencija? was last modified: 25 februara, 2018 by ITN Team


Nova kamera može da proizvede jasne slike u punoj boji, koje su jednako dobre kao one snimljene sočivima fotoaparata koja su 500.000 puta veća, prenosi Bi-Bi-Si.\nIako su naučnici i ranije razvijali male kamere, slike koje su snimili bile su mutne i njihov kvalitet nije bio naročito dobar.\nTradicionalno, kamere se oslanjaju na određeni broj zakrivljenih staklenih ili plastičnih sočiva da bi slike bile jasne, što ograničava koliko male kamere mogu biti.\nMeđutim, ova kamera koristi drugačiju tehnologiju, što omogućava da bude sićušna, a slike jasne.\nTajna nove kamere je u tome što njena površina sadrži 1,6 miliona "stubova" u obliku cilindara, od kojih svaki koristi veštačku inteligenciju i svetlo da pretvori ono što detektuje u sliku.\nTim na Univerzitetu Prinston i Univerzitetu Vašington u SAD koji je razvio uređaj sada radi na dodavanju više funkcija samoj kameri, kao što je davanje mogućnosti da detektuje objekte.\nNaučnici su zaista uzbuđeni zbog nove kamere, jer smatraju da bi ona mogla napraviti veliku razliku u budućoj tehnologiji.\nKamera bi se mogla koristiti da pomogne lekarima da snime bolje slike ljudskog tela, što bi pomoglo u dijagnostici i lečenju bolesti.\nkamera kamera kao igračka kamera veličine zrna soli


► Trivan: Više nego ikada aktuelizovano pitanje zdravlja planete\nFoto: AP/Tyler LaRiviere\nOn je u saopštenju povodom 22. aprila, Dana planete Zemlje naveo da su klimatske promene ove godine tema posvećena tom danu, kao jedan od najvećih izazova čovečanstva.\n"To je i poziv na pokretanje globalne akcije, iznalaženja kreativnih i inovativnih rešenja koja ne zagađuju planetu, prelaska na cirkularnu ekonomiju, na putu ka potiskivanju upotrebe fosilnih goriva i postizanju ugljenične neutralnosti", kazao je Trivan.\nDodao je cenu napretka naše civilizacije, koja je posebno u poslednjih 200 godina oslonjena na tehnologije i energiju fosilnih goriva, "plaćamo" povećavanjem zagađenja i koncentracije gasova sa efektom staklene bašte sa dugoročnim posledicama po klimu, biodiverzitet i životnu sredinu što direktno utiče na naše zdravlje.\n"Posledice klimatskih promena vide se u svim delovima sveta. Sve toplija klima topi polarne ledene sante, raste nivo okeana i mora, i sve su češće ekstremne vremenske pojave, intenzivniji toplotni talasi i suše, obilne padavine i poplave, oluje i uragani gde ih pre nije bilo", ukazao je Trivan.\nKako je istakao, klimatske promene menjaju život na planeti, utiču na biodiverzitet, nestanak ili "selidbu" na nova staništa brojnih biljnih i životinjskih vrsta".\n"Zbog uticaja klimatskih promena i intenziviranja klimatskih ekstrema, posledice će trpeti većina sektora, od poljoprivrede, šumarstva, vodoprivrede, transporta, industrije, turizma do zdravstva. Budući da prosečna temperatura na svetskom nivou i dalje raste, svet se suočava sa nestašicom vode, rizikom ratova koji će se zbog toga voditi, kao i sa povećanim brojem klimatskih izbeglica", rekao je Trivan.\nPodsetio je da je Svetska zdravstvena organizacija i pre pojave kovida 19 upozoravala da će klimatske promene uticati na pojavu i širenje zaraznih bolesti.\n"Vesti i satelitski snimci iz različitih delova sveta ovih dana svedoče da je planeta manje zagađena, da su čistije vode i vazduh jer je, zatvaranjem fabrika, smanjivanjem industrijske aktivnosti i saobraćaja, smanjeno emitovanje gasova koji utiču na zagađenje i klimatske promene. I to je svojevrsna opomena i zapitanost da li će kada sve ovo prođe, ljudska civilizacija moći da zadrži ove pozitivne promene", naveo je Trivan u saopštenju.\nSrbija je, prema njegovim rečima, započela promene u životnoj sredini, odlučna je da sistemskim i doslednim merama efikasno rešava ekološke probleme, i aktivno učestvuje u svim regionalnim i globalnim aktivnostima koje doprinose rešavanju klimatskih izazova.


Košarkašice druge u Evropi, Raca i Katanićeva u idealnoj petorci - SportJunior\nKošarkašice druge u Evropi, Raca i Katanićeva u idealnoj petorci\nMlada ženska košarkaška reprezentacija Srbije do 20 godina, osvojila je srebrnu medalju na Evropskom prvenstvu u Mađarskoj. U finalu, srpske košarkašice su porašene od vršnjakinja iz Španije rezultatom 69:50 (17:6, 19:5, 15:12, 18:27). Pored vicešampionskog zvanja, naše igračice, Ivana Katanić i Ivana Raca su deo najboljeg tima šampionata.\nNeefikasne su bile na startu srpske reprezentativke, što je Španija koristila i boljom skok igrom došla do dvocifrene prednosti. U prvom poluvremenu, igračice selektora Miloša Pavlovića, nisu pružile otpor selekciji Španije, koja je kažnjavala greške i promašaje, pa je rezultat nakon 20 minuta bio 36:11. Već početkom trećeg kvartala, Špankinje su imale “+30”, a tek u tim trenucima, srpska ekipa je zaigrala agresivnije i konkretnije. U nastavku su uspele da ublaže poraz, ali je Španija došla i do sedme pobede na prvenstvu, koja im je donela titulu .\nNajbolji tim šampionata, pored Race i Katanićeve čine i Lara Vesterik (Holandija), Satou Sabali (Nemačka) i Iris Džunio Mbulito (Španija), koje je dobila i MVP priznanje.\n← Mladi košarkaši ubedljivi na startu Evropskog prvenstva\nKošarkaši u finišu savladali Italiju →\n14. avgusta 2019. Anđela Stošić\n9. juna 2019. Anđela Stošić


Kurti upozorio opoziciju: Osmani za predsjednicu ili novi izbori\nOpozicija traži povlačenje prijedloga izmjena Izbornog zakona Kosova i prijeti da neće podržati izbor Vjose Osmani za predsjednicu Kosova.\nAlbin Kurti je upozorio opoziciju da će na novim izborima njegov pokret osvojiti više od 500.000 glasova (Reuters)\nLider Pokreta Samoopredjeljenje i premijer Kosova Albin Kurti upozorio je u subotu parlamentarne stranke da imaju izbor da glasaju za Vjosu Osmani za novu predsjednicu Kosova ili će na novim izborima njegov pokret osvojiti više od 500.000 glasova.\nNa Facebooku je naveo da je nacrt izmjene i dopune Izbornog zakona, koji u petak navečer nije usvojen u Skupštini Kosova, usmjeren na garantiranje glasačkog prava “svim građanima Kosova“, a reakciju opozicije nazvao je “histeričnom panikom”.\nKurti je izrazio uvjerenje da će izmjene i dopune Izbornog zakona biti usvojene u redovnoj proceduri i ocijenio je da je nacrt zakona prioritet, prenosi Tanjug.\nSporenja oko izmjene Izbornog zakona\nPrijedlog Samoopredjeljenja o izmjeni Izbornog zakona, osim što omogućava glasačima iz dijaspore da glasaju u diplomatskim predstavništvima Kosova u zemljama u kojima žive, također omogućava premijeru Kurtiju da bude nosilac liste Samoopredjeljenja ukoliko dođe do novih izbora, nije usvojen u Skupštini.\nOpozicija je zatražila od Kurtija da Vlada povuče prijedlog izmjene Izbornog zakona, jer u suprotnom neće prisustvovati izboru Vjose Osmani za predsjednicu Kosova, što neminovno vodi u nove parlamentarne izbore\nSada će biti potrebno još jedno zasjedanje Skupštine kako bi se ovaj nacrt zakona stavio na dnevni red.\nPredsjednik Skupštine Kosova Glauk Konjufca izjavio je u subotu da parlament najkasnije do 5. aprila treba početi izbor predsjednika Kosova, jer bi se u suprotnom moralo ići na nove izbore.\nKonjufca je saopćio da je razgovarao s Kurtijem i Osmani i dodao da predsjednik Kosova treba biti izabran 30 dana prije isteka mandata aktuelnog predsjednika, prenosi Tanjug, pozivajući se na Gazeta Exspress.\nMandat predsjednika ističe 5. maja\n“Budući da sadasnji mandat predsjednika ističe 5. maja 2021. godine, smatram da je posljednji datum da Skupstina počne proces izbora predsjednika 5. aprila”, kazao je on.\nKonjufca je ocijenio da bi novi izlazak na izbore stvorio ustavnu neizvjesnost, a da je Kosovu potrebna politička i institucionalna stabilnost i “demokratsko upravljanje zasnovano na izbornoj volji građana“, prenosi Kosovo Online.\nTakođer je pozvao na dijalog skupštinsku većinu i opoziciju u provođenju izbornih reformi i apelirao na opoziciju da ne bojkotira izbor za predsjednika kako građani Kosova ne bi ponovo morali izaći na birališta.\nPrenio je da su mu Kurti i Osmani obećali da će sve vezano za Izborni zakon biti dio budućeg procesa dijaloga između većine i opozicije i da će zajedno biti završena izborna reforma.\nKurti: Bez priznanja ne može biti normalizacije odnosa\nStav novoizabranog premijera je da Kosovo ima otvorenih pitanja sa Srbijom ali, kaže, do normalizacije odnosa ne može doći sve dok Srbija ne prizna nezavisnost Kosova.\nKurti i zvanično premijer: Prioriteti upravljanje pandemijom i ekonomija\nPo prijemu dužnosti održano je i prvo svečano zasjedanje Vlade. Novi premijer je ministre pozvao da se pred građanima dokažu radom i konkretnim rezultatima.\nBaxhaku: Kurti će do kraja ostati protiv “mini Schengena”\nČelnik Pokreta Samoopredjeljenje Albin Kurti preuzeo je dužnost premijera Kosova.


-To nije Kina, to je Rusija, precizirao je Vanherk, prenosi „Er fors magazin“.\nPrema njegovom mišljenju, iako je Kina „dugoročna egzistencijalna pretnja“ za Ameriku, ipak Rusija predstavlja veću vojnu pretnju.\n„Podmornice, bombarderi, krstareće rakete i slično – sa takvim mogućnostima Rusija je glavna vojna pretnja“, istakao je Vanherk.\n-Trebalo bi se plašiti i jedne i druge, dodao je šef Severne komande, istakavši da je važno da se ulažu resursi u poboljšanje arktičkih mogućnosti Amerike.\n-Da bi se takmičili na Arktiku, u toj strateškoj sredini morate da budete uporni, da budete prisutni tamo…. Ako ne nameravamo da ulažemo resurse u Arktik, jer planiramo da ulažemo još negde, to je rizik koji će preuzeti naši političari, zaključio je on.


Srbija poseduje veliki potencijal biomase u poljoprivredi i šumarstvu za proizvodnju energije. Cilj Vlade Republike Srbije je da učini ovaj potencijal pristupačnijim i na taj način pomogne da se poveća udeo energije iz obnovljivih izvora. Toplane, kao i industrijska postrojenja i poljoprivredna gazdinstva pokazuju sve veću zainteresovanost za korišćenje biomase za proizvodnju toplotne i električne energije.\nVlada Republike Srbije namerava da ovaj potencijal učini pristupačnijim i na taj način doprinese povećanju udela obnovljive energije. Udeo od 27% energije dobijene iz obnovljivih izvora u ukupnoj potrošnji primarne energije je određen kao cilj koji bi trebalo ostvariti do 2020. godine.\nProgram „Razvoj održivog tržišta bioenergije u Srbiji“ (GIZ DKTI) fokusira se na perspektive i izazove u razvoju tržišta bioenergije u Srbiji.\nCilj programa je poboljšanje okvirnih uslova i jačanje kapaciteta koji doprinose održivom korišćenju bioenergije i uspostavljanju održivog tržišta bioenergije u Srbiji.\nProgram je struktuiran kroz sledeće oblasti delovanja:\nPolitičko savetovanje → Pružanje podrške uspostavljanju koherentnog okvira sa ciljem promovisanja bioenergije u Srbiji među političkim činiocima na različitim nivoima i u različitim sektorima\nSnabdevanje biomasom → Razvoj održivih lokalnih struktura za snabdevanje biomasom (proizvodnja ili prikupljanje, prerada, transport, skladištenje) za preduzeća na daljinsko grejanje koje će izvršiti konverziju na biomasu\nRazvoj projekta → Tehnička podrška u realizaciji prelaka sistema grejanja na biomasu u javnim i privatnim objektima, biogas postrojenja i postrojenja na poljoprivrednu biomasu\nStandardizacija → Utvrđivanje koherentnog sistema koji će obuhvatati tehničke standarde, modele ugovora i različite modele operacionalizacije bioenergetskih projekata\nInstitucionalizacija → Uspostavljane sistema pružanja permanentnih konsultantskih i informativnih usluga, kao i organizacija i sprovođenje obuka pri lokalnim institucijama angažovanim na razvoju i realizaciji bioeneregetskih projekata.\n„Keep warm“ → Projekat u okviru programa EU Horizon 2020 sa ciljem povećanja efikasnosti sistema grejanja u centralnoj i istočnoj Evropi


Rok ističe: Registrovana SVAKA OSMA ZGRADA\nLokalne vesti - Četvrtak 07.12.2017 - 10:16\nDo kraja godine, svaka stambena zgrada na teritoriji Srbije moraće da bude upisana u Registar stambenih zajednica i da izabere svog upravnika, a taj posao u Vranju ide prilično sporo.\nMogu se angažovati i profesionalni upravnici iz Leskovca FOTO: D. Ristić/OK Radio\nPrema Zakonu o stanovanju i održavanju stambenih zgrada koji je letos stupio na snagu, stambene zgrade stiču status pravnog lica i moraju imati svog upravnika.\nLokalne samouprave imaju obavezu da vode Registar stambenih zajednica, sa rokom od šest meseci za upis svih stambenih zgrada u ovaj registar, koji ističe nešto pre Nove godine.\nJovana Antić, načelnica Odeljenja za urbanizam i imovinsko-pravne poslove Gradske uprave u Vranju, kaže da je do sada u Registar upisano 17 stambenih zajednica od 200, koliko ih je na teritoriji grada.\nTo predstavlja 12 odsto evidentiranih stambenih zajednica, što ukazuje na izuzetno slab odziv.\n- Mi smo organizovali sastanak na temu registracija stambene zajednice i izbora upravnika, kako bi sugrađane upoznali sa novinama koje predviđa zakon i razjasnili sve nedoumice – kaže načelnica.\nJedna od glavnih nedoumica tiče se novouspostavljene funkcije upravnika stambene zajednice, koji mogu da iz svojih redova biraju skupštine stanara, a ukoliko to ne učine u propisanom roku, lokalna samouprava ima obavezu angažovanja profesionalnog upravnika.\n- Kod svih stambenih zajednica koje ne ispune obavezu propisanu zakonom, prvo će se izvršiti inspekcijski nadzor i odrediti rok za registraciju, a nakon toga se pokreće postupak uvođenja prinudne uprave – kaže Antićeva.\nPo svemu sudeći, ni ova odredba neće moći da se sprovede bez problema, jer na teritoriji grada još uvek nema nijednog licenciranog profesionalnog upravnika zgrada.\nPrema podacima Odeljenja Privredne komore u Leskovcu, dvojica Vranjanaca su započeli obuku koju organizuje ova institucija, jedan od njih je obuku uspešno završio i čeka dobijanje licence.\nNovi krug obuke će biti organizovan januara naredne godine, dakle nakon propisanog zakonskog roka.\n- Nakon isteka zakonom propisanog roka, prinudni upravnici će se dodeljivati po azbučnom redu sa spiska profesionalnih upravnika na teritoriji lokalne samouprave.\nPrema zadatim kriterijumima, ukoliko nemamo raspoloživog profesionalnog upravnika na našoj teritoriji, možemo da angažujemo nekog iz najbližeg okruženja, na primer iz Leskovca – kaže načelnica Jovana Antić.\nPrema njenim rečima, za sada nema dodatnih rokova, a produženje može da propiše samo nadležno ministarstvo.


Sve manje žena drži dijetu\nNaslov: Sve manje žena drži dijetu Sre Feb 27 2013, 19:47\nMislite da su se sve one kampanje da se dobro osećate u svojoj koži konačno isplatile? Hm, novo istraživanje pokazuje da je sve manje žena na dijeti, ali ne zato što to ne želi...\nU proseku 23 odsto Amerikanki je trenutno na dijeti, u poređenju sa 34 odsto 1992. godine. Ipak, ovo nije zato što se one osećaju dobro u svojoj koži, već zato što nemaju vremena, a ni uslova za dijetu. Isto istraživanje pokazuje da 60 odsto Amerikanki želi da je mršavije u proseku 9 kilograma.\nRazlog ovome jeste zato što im je teško da prilagode dijetalni režim ishrane poslu, zbog čega im se čini da je mršavljenje nemoguće. Istraživači apeluju da i nije poenta držati dijetu, već se hraniti zdravo.